
Capl Tineretul, un pământ în formare 


Tinerii sunt plini de viață, de prospeţime, de elanuri şi aspirații magnifice: 
cum să nu-i iubim? Problema este numai de a şti ce să facă cu această 
extraordinară clocotire de energii care debordează în ei. 

Pentru că există corespondențe între viața omului şi cea a naturii, putem 
spune că anii tinereţii sunt comparabili cu perioada formării pământului. În 
acele vremuri, acum milioane de ani, viaţa organizată nu era încă posibilă, 
pentru nu erau decât erupții vulcanice şi materiale în fuziune. A trebuit ca 
aceste mişcări şi forțe să se liniştească pentru ca pământul să devină, în fine, 
un loc unde să poată trăi plantele, animalele şi oamenii. 

Ei bine, tineretul trăieşte în interior în această stare primitivă a 
pământului: energiile sale care nu sunt încă nici domesticite, nici controlate, 
provoacă tot felul de manifestări dezordonate şi contradictorii. Tinerii simt totul 
în exces, atracțiile şi repulsiile, entuziasmul şi revoltele; elanurile generoase, 
creatoare sunt adesea urmate de sentimente de dezgust, de nevoia de a 
distruge totul, până la a vrea să se distrugă pe ei înşişi. Nimic solid nu se 
poate edifica pe un sol aşa de instabil. Trebuie ca tinerii să introducă în ei un 
pic de măsură, un pic de control, pentru a deveni un pământ unde pot trăi 
plante, animale şi oameni - simbolic vorbind. 

Pentru că aceasta e trecerea de la tinereţe la vârsta adultă: trecerea de 
la o viață neorganizată, instabilă, haotică, la o viată bogată, plină, benefică 
pentru sine însuşi şi pentru ceilalţi. Cei care îşi imaginează că a deveni adult 
înseamnă a-ţi pierde tinerețea, adică a abandona tot ceea ce face farmecul, 
țâşnirea forțelor şi viaţa, se înşeală. A fi tânăr e un lucru, iar a-ţi păstra 
tinerețea e altceva. Ceea ce posedă tinerii sunt forțele vii, materialele noi 
asupra cărora trebuie să lucreze conştient pentru a-şi construi existenţa. Dacă 
nu vor lucra, ce se va întâmpla? Fiind dat faptul că pe măsura trecerii anilor ei 
pierd prin forța împrejurărilor din această vitalitate, dacă se lasă în voia 
capriciilor, instinctelor, fără a încerca de a vedea clar ce se întâmplă şi fără a 
pune un pic de ordine în ei pentru a-şi stăpâni energiile, ei bine, când vor 
ajunge la vârsta adultă, vor semăna cu solurile sterile, cu pământurile 
devastate. 

Dacă vedem atâtea conflicte între tineri şi adulţi, aceasta vine din cauză 
că adulții şi-au trăit tinerețea inconştient, pasiv, fără a face nici o muncă 
interioară în timpul acestei perioade, iar acum se simt sărăciți şi simt 
ranchiurnă în privinţa tinerilor care posedă ceea ce ei nu mai au. Cât despre 
tineri, văzând pe toţi aceşti adulţi atât de prozaici, uscați, ramoliţi, evident că îi 
critică, îşi bat joc de ei sau se revoltă, şi această situaţie crează probleme de 
nerezolvat. Ei bine, eu îi sfătuiesc pe tineri să-i lase pe adulţi în pace şi să 
înceapă să facă o muncă interioară de organizare, de control, de armonizare 

cu scopul de a ajunge ca ei să aducă ceva mai bun. Şi dacă vor cu adevărat, 
vor reuşi. 

De altfel, de câţiva ani, vedem tineretul amestecându-se în afacerile 
publice: băieţi, fete foarte tineri se pronunţă asupra societăţii, vieţii ţării, 
evenimentelor mondiale şi se organizează pentru ca cuvântul lor să aibă 
greutate. E ceva nou, nu s-a mai văzut aceasta înainte! Da, şi este un semn al 
timpurilor. Noii curenţi care încep să se reverse în lume îşi fac loc prin 
intermediul tinerilor. Vom intra într-o nouă eră, era Vărsătorului, şi influenţele 
sale se fac deja simţite. Pentru moment, desigur, asistăm la manifestări, 
câteodată dezordonate, şi e normal, nu sunt decât încercări, şi încercările sunt 
însoţite întotdeauna de răniri, de şocuri. Dar după câtva timp totul se va aşeza 
şi vom putea vedea schimbările. Care vor fi aceste schimbări, aceasta depinde 
de tineri. Pentru că au luat cuvântul, şi mulţi adulţi sunt de acord să se facă 
după cum spun ei, ei sunt cei care trebuie să se gândească bine la ceea ce 
cer. 

Dacă şi tinerii vor cere facilitatea materială, plăcerile, ei bine, să nu-şi 
facă iluzii, nu e nimic nou sub soare, e ceea ce cer oamenii de când există şi 
nu e prea glorios. Dacă nu cer altceva mai bun, vor semăna cu toţi acei adulți 
pe care îi critică. “Dar spuneţi-ne, ce ar trebui să cerem?” Trebuie să cereţi să 
fiţi instruiți. Aceasta nu înseamnă numai a primi cunoştinţe care vă permit să 
obţineţi diplome şi a avea o meserie. A fi instruit înseamnă a primi lumina 
graţie căreia avansăm din ce în ce mai mult pe drumul libertăţii, forței, 
frumuseţii, dragostei... pe drumul adevăratei vieți. 

Şi pentru a-şi face acceptate cererile, tinerii trebuie să găsească, de 
asemenea, atitudinea potrivită. Nu urlând, gesticulând, arătându-se grosieri şi 
violenti îi veţi convinge pe alţii că aveţi dreptate. Aş vrea să văd ridicându-se 
un tineret în fața căruia toți să fie obligați să capituleze. Da, tinerii ar putea 
chiar să nu spună nimic, să nu facă nimic altceva decât să se prezinte, iar 
idealul lor, puritatea lor, strălucirea lor să facă să capituleze lumea întreagă, 
nimic să nu poată să le reziste! 

Desigur, tinerii nu au puterea să-şi impună imediat voinţa, dar ei pot cel 
puţin să înceapă spunându-le nu celor care încearcă să-i ademenească pe căi 
necinstite. De aceia ei trebuie să se arate la început foarte vigilenţi şi să facă 
un triaj în tot ceea li se propune, ştiind că sunt o pradă uşoară pentru toţi cei 
care nu au interese prea catolice de apărat. Câtă lume stă la pândă pentru 
ceea ce ar putea atrage tinerii ale căror instincte şi dorinţe sunt pe cale de a se 
trezi, şi se înghesuie să le ofere ceea ce doresc! Aceasta începe prin 
fabricarea de jucării care favorizează instinctul de agresivitate la băieții mici, cu 
arme şi jocuri care imită războiul. Şi continuă mai târziu cu tot felul de obiecte 
sau activităţi inutile sau chiar dăunătoare pe care adolescenții nici nu şi le-ar fi 
închipuit dacă nu le-ar fi văzut expuse peste tot în vitrinele magazinelor şi 
prezentate prin publicitate. 

Ei bine, aceşti oameni se fac vinovaţi de a induce tineretul în eroare. 
Pentru că la început ei trezesc tinerilor nevoi materiale pe care aceştia nu au 
posibilitatea să le satisfacă şi aceasta antrenează tot felul de frustări şi chiar 
dorința de a obţine pe căi necinstite ceea ce nu pot obţine pe căi cinstite. Apoi, 
încercând să-i facă să creadă că ei au nevoie neapărat de toate acestea 

pentru a se simţi bine şi împliniţi, ei îi deturnează pe tineri de la adevărata 
căutare a fericirii şi a sensului vieţii. Pentru că fericirea şi sensul vieţi nu se 
găsesc decât într-o deschidere spre lumea spirituală. Numai acolo ne simțim 
hrăniţi, liniştiți, reîmprospătați. 

Nu există mulţi adulţi care să se întrebe dacă ceea ce pregătesc pentru 
tineri le va face întradevăr bine, îi va ajuta să vadă mai clar, îi va echilibra, îi va 
întări. Ei nu se gândesc decât cum să-i îndrepte într-o direcţie care îi 
aranjează. Şi ceea ce îi aranjează este de a câştiga bani. Câte cărţi, filme, 
discuri, etc., se prezintă tinerilor şi nu servesc decât să îmbogăţească oamenii 
de afaceri! Şi dacă tinerii sunt din ce în ce mai dezorientați, mai smintiţi din 
cauza a tot ceea ce văd şi aud, puţin contează, aceşti oameni îşi bat joc de 
acesta! Şi această afacere merge şi mai departe, pentru că există din ce în ce 
mai mulți criminali care profită de curiozitatea tinerilor sau de slăbiciunea lor 
pentru a le propune drogul. Cu acest drog, aceştia fac din ei sclavi, epave, sau 
îi omoară, dar nu le pasă, din moment ce ei câştigă bani! Toate căile sunt 
bune pentru a te îmbogăți. 

Eu pot să vă povestesc ce mi s-a întâmplat mie când eram foarte tânăr. 
În oraşul Varna, unde locuiam, trăia pe atunci un om care a fost consul în 
America şi a adus din călătoriile sale tot felul de cărți de ocultism şi de tratate 
de magie, dar şi tot felul de obiecte: baghete şi oglinzi magice, veşminte 
pentru ceremonii. El devenise un fel de magician. Dar văzând că nu reşeşte 
singur pentru că îi lipseau anumite facultăţi, anumite elemente, el a căutat un 
băiat tânăr pentru a lucra cu el şi pentru a realiza proiectele sale... şi m-a găsit 
pe mine! În schimbul ajutorului meu, el mi-a propus să mă găzduiască (locuia 
într-o casă magnifică), să mă hrănească, să îmi dea bani şi tot ce aş fi vrut. El 
avea o bibliotecă fantastică şi era el însuşi scriitor, a scris cărți despre spiritism 
şi a făcut de asemenea şi traduceri. El a fost primul în Bulgaria care a tradus 
“Zanoni” de Bulwer-Lytton. 

Eram foarte tânăr — 18 ani — şi nu cunoşteam mare lucru despre natura 
umană, despre cupiditatea sa, perversiunea sa, despre gustul său spre 
întreprinderi periculoase. Dar voiam să fiu bine ghidat şi nu făceam nimic fără 
a-i cere părerea Maestrului meu Peter Deunov. Aceasta se petrecea de altfel 
la câtva timp după ce l-am cunoscut. l-am spus deci de propunerile acestui om 
întrebându-l ce trebuia să fac. Maestrul a fost categoric: el mi-a interzis să mă 
leg cu un astfel de individ şi să mă ocup de magie. Din fericire, pentru că altfel 
aş fi apucat-o pe un drum foarte periculos. Aş fi obținut cu siguranță multe 
lucruri, dar cu ce preț? Pentru că atunci când începem să practicăm magia 
pentru a obține avantaje materiale: succes, bani, glorie, posesiunea unui 
bărbat sau a unei femei, suntem pe drumul magiei negre şi, într-un fel sau 
altul, vom sfârşi “vânzându-ne sufletul diavolului”, cum se spune. 

Vă gândiţi, fără îndoială, că nu sunteţi în pericol de a primi propunerile 
îmbietoare ale unui magician... Poate nu sub această formă, desigur, dar sunt 
atâtea feluri de a vă vinde sufletul diavolului! Nici nu e necesar să faceţi un 
pact cu el, cum se povesteşte în cărțile de vrăjitorie; e suficient să vă supuneți 
mobilelor interesate şi egoiste pentru a pierde de fiecare dată un pic din lumina 
sufletului vostru. 


De aceea sfătuiesc tinerii să studieze bine fiecare propunere care li se 
face. Fie că e vorba de obiecte, veşminte, muzică, activităţi, idei, trebuie ca ei 
să caute de la început să-şi dea seama care e natura slăbiciunilor pe care 
încearcă să le favorizeze în ei. Tinerii să nu uite că sunt ca un pământ în 
formare; şi dacă simt că sunt împinşi spre câştiguri şi succese uşoare, spre 
violență sau spre disperare, etc., să ştie că sunt forțe distructive şi să le 
ocolească! Dacă vor cu adevărat să facă totul mai bine ca adulţii şi să creeze 
o lume nouă, să nu accepte decât ceea ce le dă gustul de a construi în ei şi în 
jurul lor ceva bun, frumos, pur şi puternic. 


Cap II Fundamentul existenței noastre: credința într-un Creator 


Multă lume vă va spune că a fi credincios sau ateu nu are nici o 
importanţă, că credința sau absenţa ei nu are o mare influență asupra 
mentalității şi comportamentului oamenilor. Ei bine, aceasta dovedeşte foarte 
simplu că nu cunosc nimic din psihologie. În realitate, tot ceea ce lăsaţi să se 
introducă în sufletul vostru ca şi convingere, sentiment, gând, acţionează 
asupra voastră, iar prezența sau absenţa acestor elemente vă influențează 
raționamentul, deci atitudinea profundă față de viață. Şi, de altfel, aşa este 
pentru orice. 

Dacă faceţi o prăjitură uitând să puneţi zahărul, credeţi că rezultatul va fi 
acelaşi ca şi când l-aţi fi pus? Dacă veti fi neglijent în compoziţia şi dozajul 
unui preparat chimic nu veţi obține produsul pe care îl doriţi. Sau, dacă într- 
o adunare, în parlament de exemplu, un deputat este absent, deciziile care 
se iau pot fi diferite. Dacă deputatul ar fi fost acolo ar fi putut susţine un alt 
punct de vedere şi deci şi al vostru ar fi putut fi diferit. Toată viaţa este aici 
pentru a ne arăta importanţa prezenţei sau absenței unui element. Cu atât 
mai mult, când e vorba de prezenţa sau absenţa acestui element care e 
credința. 

Veţi înțelege poate mai bine dacă vă voi spune că, în ființa umană, credința 
este un fenomen comparabil cu pubertatea. Pubertatea este o perioadă în 
cursul căreia se produc mari schimbări fiziologice şi mai ales psihologice. 
Un nou element îşi face apariţia în viaţa psihică, şi acest element provoacă 
modificări ale sensibilităţii, deci a felului de a vedea lucrurile. Ei bine, a 
crede că lumea este opera unui Creator atotputernic, omniscient şi plin de 
dragoste este de o importanţă fundamentală pentru viața psihică a omului. 
Raționamentul şi reacţiile unui adevărat credincios în fața problemelor de 
ordin moral, social, politic, au o dimensiune mai profundă şi mai vastă şi 
sunt de o calitate mai subtilă decât cele ale unui ateu. Graţie prezenţei 
acestui element, al credinței, al dragostei față de Creator, ei simt şi înțeleg 
ceea ce alţii nu pot nici să simtă nici să înţeleagă. 

“Dar, vor spune unii, ateii sunt mai obiectivi, mai logici, ei se pronunţă în 
mod unic asupra ceea ce văd, în timp ce ceilalţi, atât de absorbiți de credințele 
lor, fac judecăţi eroanate.” Nu e adevărat. Desigur, nu pentru că sunt sunt 
credincioşi au oamenii şi o bună judecată; pentru a se pronunţa în mod corect, 
există anumite facultăţi mentale care intră în joc, şi nu toţi credincioşii sunt 
atât de bine dezvoltați mental. Dar eu vreau să spun aceasta: omului inteligent 

care nu crede în existența lui Dumnezeu, în realitatea sufletului, în 
imortalitatea spiritului îi va lipsi în permanenţă un element substanţial pentru a 
face observațiile şi judecăţile sale. Absența acestui element îi reţine pe atei 
într-un punct de vedere superficial; ei se opresc la formă, la suprafaţa 
existenţei. 

Când acest element al credinței vine să se introducă în el, omul 
descoperă adevărata dimensiune a fiinţelor şi lucrurilor şi simte curenţii care 
circulă între ele. Un ateu se conduce în existenţa sa ca şi cel care în fața unei 
ființe umane nu ia în considerare decât anatomia sa. Cât timp e vorba să îi 
identifice membrele, organele şi să descrie aparenţa lor merge, anatomia 
poate să ajungă. Dar a te ocupa numai de anatomie semnifică a te ocupa 
numai de un corp fără viaţă, nu de viaţă însăşi. 

Noi suntem creaturi, şi creaturile care nu recunosc că au un Creator cad 
în absurditate şi monstruozitate. Ce putem aştepta bun de la cineva care 
refuză să recunoască o evidenţă atât de simplă: că întreaga creaţie şi 
creaturile au în mod necesar un Creator? Priviţi, când o crimă a avut loc, prima 
întrebare ce şi-o pun oamenii, este: cine este autorul? În majoritatea cazurilor 
el e deja departe, nu a rămas alături de “opera” sa, şi cu toate acestea nimeni 
nu se îndoieşte că această operă nu are un autor! De asemenea, când se 
găseşte un tablou şi nu se ştie cărui pictor să i se atribuie pentru că nu poartă 
semnătură, noi nu spunem că acest tablou nu are un autor, spunem numai că 
el este “anonim”. Se ignoră cine este autorul, dar nu ne îndoim că el există. 
Atunci, de ce pentru această operă grandioasă, sublimă, care este întreaga 
creație, unii pretind că ea nu are autor? Să spună mai repede, dacă o vor, că e 
anonimă (există suficiente ființe umane care să se ocupe de a da un nume 
Creatorului!) dar să îl negi pe acest autor este cea mai mare aberaţie. 

Pentru mine, acesta e un subiect despre care nici nu e nevoie să vorbim, 
mi-e ruşine să mă opresc asupra lui. Ca şi cum tot ceea ce există mai 
inteligent, mai mare, mai frumos în univers a ieşit, aşa, într-o bună zi, din 
întâmplare, din haos... nu, nu există cuvinte suficiente pentru a califica 
această afirmaţie! Pentru un Iniţiat, cel care vrea să găsească adevărul trebuie 
înainte de orice să recunoască existența Creatorului. Şi dacă vrea să 
beneficieze de viața Sa, de dragostea Sa, de forța Sa, trebuie să se lege de 
EI, să intre în contact cu fiecare dintre aceste calităţi cărora El este unicul şi 
adevăratul izvor. Numai gândul despre existenţa unui Creator lucrează deja 
benefic asupra fiecărei creaturi. 

Pentru că, contrar a ceea ce unii au crezut mult timp şi încă o mai cred, 
Dumnezeu nu este acel bătrân cu barbă, aşezat pe nori, ocupat să observe 
oamenii pentru a scrie greşelile lor şi a-i pedepsi. Pe Dumnezeu nu putem nici 
să-L descriem nici să-L explicăm, nici măcar să-L concepem, dar cel ce îl 
caută în mod sincer, cel care munceşte să se apropie de El prin practicarea 
virtuţilor, simte puţin câte puţin prezenţa Sa manifestându-se în el ca pace, ca 
lumină, ca dragoste, ca forță şi nimic rău nu-l mai poate atinge. Da, aceasta 
trebuie înţeles de la bun început, că nu îl veţi întâlni pe Dumnezeu în exteriorul 
vostru, nu puteți decât să-L găsiţi în voi ca o prezenţă care dă viaţă şi 
iluminează toată fiinţa voastră interioară. 


Observaţi-vă atunci când iubiţi pe cineva: simpla prezenţă a acestui 
sentiment în voi vă împinge să gândiţi şi să acţionaţi într-o anumită manieră, şi 
nu numai faţă de acea persoană, ci faţă de toate ființele din jurul vostru şi chiar 
cu natura aveți alte relaţii din cauza prezenţei acestui sentiment în voi. Deci, 
iată un motiv şi mai serios atunci când cel pe care-l iubiţi este Fiinţa tuturor 
ființelor. 

Dar cum să iubim pe cineva căruia i se neagă existența?...Celui care nu 
crede în Dumnezeu, celui care nu-l iubeşte îi va lipsi tot timpul ceva oricât de 
mare savant sau filozof ar fi el, şi anume acel sentiment care îl va ridica la 
adevărata înțelegere. Dragostea este o forță care acţionează asupra voastră, 
asupra mentalului vostru, asupra voinţei voastre, asupra corpului vostru chiar 
şi vă dă imense posibilităţi. Dragostea este ca benzina: dacă aveţi benzină în 
maşina voastră putenţi avansa, dar dacă benzina lipseşte, unde veţi merge? 

Înțelegeţi că ceea ce vă spun astăzi este un adevăr esenţial: tocmai 
prezenţa sau absența anumitor elemente în voi este cea care determină 
destinul vostru. Dacă aveţi credință, dragoste, speranţă, dacă credeți în 
Dumnezeu, dacă ÎI iubiți şi vă bazaţi speranțele pe EI, oricare ar fi 
evenimentele şi condiţiile, viața voastră nu ar fi la fel ca şi când nu aţi aveati 
toate acestea. Va veni ziua în care cercetătorii vor înțelege că este mai 
important a studia reacţiile chimice care produc în om convingerile sale, ideile 
sale, gândurile sale, decât să cunoaştem toată chimia organică, anorganică, 
etc. 

Chiar dacă ceea ce vă explic acum nu vă spune mare lucru, nu-i nimic, 
nu este nimic pierdut. Eu vă vorbesc de realităţi care există în voi, şi chiar 
dacă nu sunteţi încă conştienţi, eu ştiu că vorbind ating ceva în voi care nu 
cere decât să iasă la lumină. Puțin câte puţin, acest ceva — sentimentul 
divinului — se va manifesta în voi. Ca şi lotusul care înce să crească sub apă, 
iar apoi înfloreşte la suprafaţă... 

Lotusul este tocmai simbolul acestui proces psihic pe care vi-l descriu. 
Lucrurile se nasc în obscuritatea subconştientului, iar în momentul în care apar 
în conştiinţă, ele nu sunt la început, ci aproape de realizarea lor, pentru că de 
mult timp erau în mişcare. În acelaşi fel, cuvintele mele trezesc în profunzimea 
voastră ceva care, într-o zi, ca şi floarea de lotus, va ieşi la suprafaţă pentru a 
înflori deasupra apei. 

Cap III Sensul Sacrului 


Acum mulţi ani, când eram tânăr, în Bulgaria, nu aveam destui bani 
pentru a-mi cumpăra un radio şi mi-am fabricat un radio cu galenă. Pentru a 
face să funcţioneze un astfel de aparat, trebuie să punem un mic ac pe un 
cristal de galenă şi să-l deplasăm pentru a obține un contact: câteodată 
merge, câteodată nu... Şi tocmai aceasta m-a frapat atunci şi m-a determinat 
să reflectez: nu funcţiona sigur. Atingeam piatra cu acul, nu auzeam nimic, 
trebuia să continui să caut, să tatonez, şi în fine, dintr-o dată, auzeam muzică 
sau voci... Era ca şi cum erau puncte sensibile, vii, şi puncte moarte. Când 
găseam un punct viu, trebuia să menţin acul pentru ca postul să continue să 
funcţioneze; dacă l-aş fi deplasat aş fi pierdut contactul şi ar fi trebuit să încep 
tatonarea pentru a găsi un nou punct. 


Reflectând, am descoperit că fenomenul prezenta corespondențe cu 
viața noastră interioară. Toţi oamenii caută ceva, vor să audă o voce, vor să 
primească ajutor. Dar majoritatea timpului ei nu aud nimic, nu primesc nimic. 
De ce? Pentru că nu au ştiut să atingă în ei înşişi punctele sensibile a 
sufletului şi spiritului lor care i-ar fi pus în comunicare cu regiunile spirituale. Ei 
trebuie deci să continue să exploreze, să tatoneze; atunci când vor ajunge să 
atingă aceste puncte ei vor resimţi o senzaţie care nu-i va înşela: vor primi 
lumina, dragostea, bucuria, vor avea revelaţia sensului vieții. 

Veţi spune: “Bun, am înţeles, trebuie să găsim aceste puncte, dar cum?” 
În realitate, e o problemă de atitudine. Ori, există un lucru în particular pe care 
oamenii îl neglijează din ce în ce mai mult, e vorba de atitudinea interioară, de 
sensul sacrului. Nimic în ochii lor nu mai e demn de respect, de venerație. Veţi 
spune că ei încearcă să cultive respectul pentru persoana umană... Da, dar e 
prea puţin, e aproape nimic, pentru că deasupra omului şi superioare lui, 
există ființe pe care el le neglijează, el nu crede nici măcar în existenţa lor. El 
se ascunde în spatele a ceea ce numeşte “respectul pentru ființa umană” 
pentru a se justifica de nerespectarea a nimic altceva, nici a lui însuşi, nici a 
naturii şi nici chiar a Creatorului. 

În realitate, nu veţi putea respecta cu adevărat oamenii dacă, în interiorul 
vostru, nu veţi avea consideraţie pentru ceva mai mare, absolut. Da, veți 
merge până la a-i masacra pentru că vor exista mobile personale foarte 
puternice în voi care vor suprima acest respect. Numai atunci când veţi avea 
un sentiment sacru despre cineva, o ființă mai mare, mai înaltă, Creatorul, veți 
respecta de asemenea şi oamenii. 

Această problemă de atitudine este esenţială, pentru că ea determină 
toată viaţa interioară şi exterioară a omului. Atitudinea majorităţii oamenilor de 
astăzi este deplorabilă: în loc să-şi întoarcă fața spre Creator, ei Îi întorc 
spatele. Nimeni nu îi mai învaţă să cultive acest sens al sacrului, chiar sunt 
împinşi să se debaraseze de el, pentru că e inutil, e depăşit, pare-se. Era bun 
pentru înaintaşii noştri care erau nişte ignoranţi, dar în epoca noastră nu e 
bun!... Ei bine, să o ştie, iată de ce întâlnesc atâtea dificultăţi în viață, pentru 
că cu această atitudine grosieră, nerespectuoasă, ei nu pot face nici un 
progres. Desigur, în domeniile ştiinţific, tehnic, unde activează, ei pot obţine 
unele rezultate, dar toate acestea aparțin domeniului material, exterior, dar în 
domeniul interior, spiritual, din păcate ei nu vor descoperi mare lucru; cel mai 
adesea acolo e mediocritate, prostie, vid, spaimă. Şi aceasta va continua până 
când nu vor rezolva această problemă esenţială: a găsi atitudinea potrivită. 

În fața acestei Fiinţe sublime care dirijează totul, care distribuie totul, 
omul trebuie să aibă o atitudine de respect, de încântare. Veţi spune: “Dar noi 
nu vedem această Fiinţă!” Ba da, O vedeţi: vedeți frumusețea naturii, armonia 
Creaţiei, vedeţi în jurul vostru bărbaţi şi femei; dar nu vă gândiţi niciodată să 
urcați până la Autorul a tot ceea ce vedeţi, Autorul nu există! Ei bine, ce sperati 
să câştigaţi cu o astfel de atitudine? Veţi fi aruncaţi la dreapta şi la stânga de 
forțe haotice cu care, în mod inconştient, v-aţi acordat. 

Când vrem să obținem o favoare de la cineva, ştim cum să-l salutăm, 
cum să ne purtăm în faţa lui, cum să-i vorbim, dar în faţa Cerului care ne-a 
creat, care ne-a dat totul, nu ştim să o facem. Chiar şi în biserici nu avem 

atitudinea corectă. Din punct de vedere exterior, da, desigur... dar în interior, 
în gânduri, în sentimente trebuie să găsim această atitudine pentru a obţine 
toate binecuvântările Cerului. 

Încercaţi acum să găsiţi atitudinea corectă față de Dumnezeu, să vă 
gândiţi la El cu respect, cu încântare şi dragoste, pentru că în acel moment 
veţi vibra la unison cu El, şi tot ceea ce El posedă va începe să vină spre voi: 
veţi simţi că vă luminaţi cu lumina Sa, veţi iubi cu dragostea Sa, veți fi liberi cu 
libertatea Sa, vă veţi bucura cu bucuria Sa. Priviţi îndrăgostiţii: împărtăşesc 
aceleaşi senzaţii pentru că vibrează pe aceeaşi lungime de undă. E o lege a 
fizicii. Dar oamenii nu se gândesc niciodată să aplice în domeniul spiritual 
legile pe care le-au descoperit în lumea fizică. 

Creatorul, El, desigur, nu are nevoie de dragostea voastră sau de 
venerația voastră, Lui nu-l lipseşte nimic, El are plenitudinea. Voi sunteţi cei 
care aveţi nevoie să-L iubiți, pentru că graţie acestei iubiri vă ridicați până în 
lumile frumuseții, luminii, libertăţii care sunt ale Sale. Da, de aceea trebuie să 
aveţi un sentiment sacru faţă de această Fiinţă care a creat totul cu o aşa 
inteligenţă. Sunteţi încântați în faţa florilor, pietrelor preţioase, cântecului 
păsărilor, în fața frumuseții sau inteligenţei anumitor ființe... Atunci cum puteți 
să nu fiți încântați în fața Celui care le-a creat? El e singurul care merită 
admiraţia voastră; ori tocmai El este cel neglijat, surgiunit. 

Religia, care s-a redus puţin câte puţin la practici exterioare, şi ştiinţa 
care a contribuit să-l deturneze pe om de la sentimetul sacrului, nu fac ca 
această atitudine să fie uşor de găsit. De aceea, pentru câtva timp, căutați, 
căutaţi... ca la un post cu galenă! Prin gândire, prin rugăciune (acesta este 
acul!) veţi încerca să găsiţi acel punct... Şi de îndată ce îl veţi găsi, veţi vedea 
splendoarea lumii divine, veţi auzi vocea Celui Etern. Deci, trebuie să 
continuaţi, trebuie să insistaţi... Şi apoi, într-o zi, pe neaşteptate, ceva se va 
deschide, va ţâşni... 


Cap |V Vocea naturii superioare 


Judecata negativă pe care contemporanii noştri o fac în general asupra 
bătrânilor vine din concepţia materialisă despre existenţă. Pentru cel care 
crede că sensul vieții este de a putea profita de plăceri, de a mânca, de a bea, 
de a fuma, de avea aventuri pasionale sau de a se implica în activităţi în urma 
cărora obține bani, putere sau glorie, evident că bătrâneţea nu e perioada cea 
mai favorabilă. Cu atât mai mult că, uzând şi abuzând de sănătatea sa în 
aceste ocupaţii în timpul tinereţii, el este cu atât mai mult şifonat, decât ar fi 
fost dacă ar fi trăit rezonabil. 

Se spune tinerilor: “Grăbiţi-vă, viaţa e scurtă, şi dacă nu profitaţi de ea 
veţi regreta într-o zi de a lăsa să treacă atâtea ocazii.” Da, o filozofie foarte 
periculoasă circulă acum în lume, care împinge oamenii să-şi satisfacă toate 
dorințele, pentru că e foarte rău, pare-se, de a nu urma vocea naturii sau de a 
se opune ei, şi aceasta se numeşte refulare. 

Cu toate acestea, dacă sunteţi lucid şi onest, vă veţi da seama că vocea 
care vă vorbeşte în forul interior nu vă spune tot timpul să nu căutaţi decât 
plăcerea. 


Câteodată, din contră, vocea care vorbeşte în noi ne sfătuieşte de a fi 
mai rezonabil, mai stăpân pe sine, ea ne adresează chiar reproşuri: “De ce ai 
făcut prosti? De ce te-ai lăsat antrenat? Acum, o regreţi...' Fără îndoială, 
această voce se exprimă mult mai rar, şi mult mai încet, dar ea e acolo, nu o 
putem nega. 

Ei bine, ea este, de asemenea, vocea naturii, dar vocea naturii 
superioare, pe când cealaltă este vocea naturii inferioare. Pentru că aceste 
două naturi coexistă în om, şi ele încearcă în mod egal să se manifeste. lată 
un punct care trebuie să fie clar pentru voi. 

Când oamenii, chiar şi scriitorii, filozofii, vorbesc de “a urma natura, a se 
supune legilor naturii”, ei nu ştiu prea bine ce trebuie să pună în locul acestui 
cuvânt “natură”. Ei invocă natura de fiecare dată când vor să se justifice că se 
supun instinctelor lor, sau cedează în fața tentaţiilor. Ei bine, nu, nu se justifică 
bine; ei se supun naturii, da, dar naturii inferioare, şi îşi închid urechile naturii 
superioare: pentru că ea există de asemenea, le vorbeşte, dar ei refuză să 
audă vocea sa. 

În religia creştină, tradiţia spune că omul este însoţit pe timpul întregii 
vieţi de o entitate luminoasă şi de o entitate tenebroasă: entitatea luminoasă, 
îngerul, stă în dreapta sa şi se străduie să-l lumineze cu sfaturile sale pentru a 
se ţine pe calea cea bună. Entitatea tenebroasă, demonul, stă la stânga sa şi 
caută, din contră, să-l antreneze pe căi necinstite făcându-i tot felul de 
propuneri amăgitoare: “Ei da, aceasta e dragostea, acesta e succesul, aceasta 
e fericirea...” Şi omul, naiv, se lasă sedus, până în momentul în care îşi dă 
seama că s-a rătăcit. 

Acum, dacă mă veți întreba: “Dar e adevărat? Suntem însoțiți tot timpul 
de un înger şi un demon?” vă voi răspunde că lucrurile nu stau tocmai aşa. 
Îngerul şi demonul sunt imagini. Pentru a lumina pe oamenii simpli care nu ar fi 
înțeles, cu siguranță, dacă li s-ar fi vorbit despre natura superioară şi natura 
inferioară, Iniţiaţii trecutului s-au servit de aceste personificări. În realitate, nu 
există în exteriorul nostru o fiinţă care ne trage la dreapta şi o alta care ne 
trage la stânga. Totul se petrece în interiorul nostru, în noi înşine există 
această dublă mişcare spre lumea superioară şi spre lumea inferioară. 

De aceea, atunci când credeţi că aţi acţionat rău pentru că o forță 
exterioară răufăcătoare v-a antrenat, în realitate nu e aşa, în voi aveţi ceva 
care vă împinge să urmaţi acele influențe, nu e necesar să vină ceva din 
exterior să vă determine să faceţi astfel. Deci, atenţie, atunci când dorinţele vă 
asaltează, învăţaţi să discerneţi dacă solicitările vă vin din partea naturii 
inferioare sau din partea naturii superioare şi unde vă vor conduce ele. 

Nu trebuie ca tinerii să-şi imagineze că orice ar face vor rămâne 
proaspeţi, viguroşi şi sănătoşi. Da, ştiu, e o senzaţie pe care ei o au, că totul e 
posibil, că sunt invulnerabili şi această stare va dura etern. Din păcate, 
această senzaţie nu durează mult timp; mai repede sau mai târziu trebuie să 
dea piept cu realitatea, şi această realitate înseamnă uzură, depresie. Pentru 
că nu putem face orice. Tot ceea ce facem lasă în noi urme de neşters şi când 
am cheltuit energiile şi materialele cele mai preţioase în excese de toate 
felurile, nu putem pleca mai departe, aşa, proaspeți şi bine dispuşi, ci ne ofilim 
repede. Şi atunci când nu mai suntem atât de proaspeți şi plini de viaţă, 

suntem mai puţin apreciaţi, şi încet încet suntem daţi la o parte, şi e normal. 
Astfel tragem concluzia că e înspăimântător să îmbătrâneşti. 

Ei da, desigur că e înspăimântător să îmbătrânească cel care nu a 
precupeţit nici un efort de a intra în bătrâneţe blazat, sărăcit, abrutizat. Şi chiar 
dacă în sfârşit a dobândit înțelepciunea şi luciditatea, acum acest lucru e inutil. 
E bine ca într-un sfârşit să înțelegeţi cum stau lucrurile, dar pentru a fi eficace, 
această înțelegere trebuie să fie susținută, alimentată de anumite materiale. 
Dacă nu mai avem forță, putem să înțelegem orice, aceasta nu va servi la 
nimic: nu vom mai fi capabili să transmitem altora concluziile experienţelor 
noastre. 

E adevărat, viața e scurtă şi energiile pe care la avem sunt limitate. lată 
un motiv în plus pentru tineri să înveţe să asculte vocea naturii superioare, 
pentru a nu-şi pierde energiile lor în nebunii sau inutilităţi, ci să le consacre 
realizării unui înalt ideal, pentru a deveni utili lor înşişi şi societăţii, lumii 
întreagi. Peste tot, în loc să se manifeste ca nişte ființe ordinare, ei să aducă 
ceva subtil, pur, luminos care inspiră, care stimulează pe alţii şi le comunică 
dorința de a se perfecționa. Lucrând astfel pentru un înalt ideal, cu o conştiinţă 
lărgită, cu cât vor avansa în existenţă, cu atât vor deveni mai plini de viaţă şi 
mai expresivi. 

Desigur, cu vârsta vin şi ridurile, părul alb, obosim mai repede, membrele 
îşi pierd supletea, vedem mai puţin bine, etc., dar faţă de câteva pierderi, ce 
de bogății putem câştiga în sufletul şi spiritul nostru! Şi iată, de aceea, dacă ati 
trăit bine tinereţea voastră, în loc să-i puneţi pe fugă pe cei din jurul vostru, ca 
aceia care îmbărtânind devin supărători şi dezagreabili, veţi fi iubiţi, apreciaţi şi 
toată lumea va căuta să vă întâlnească pentru că veţi deveni izvoare dătătoare 
de viaţă, lămpi aprinse, grădini înflorite, livezi pline de păsări şi fructe. 


Cap V Să alegem buna direcţie 


Când eşti tânăr, e normal să ai ambiţii, să-ţi faci proiecte... Dar atenție, şi 
aici trebuie să fim vigilenţi, pentru că aspiraţiile voastre sunt cele care vă 
determină viitorul. Când începeţi să vă gândiţi la un proiect, e ca şi cum vă 
angajaţi într-o direcţie determinată, şi înainte de a vă atinge scopul, trebuie să 
ştiţi că veţi trece, obligatoriu, prin anumite stații. De aceea e foarte important 
de a cunoaşte relaţiile, afinităţile pe care dorințele voastre le au cu cutare sau 
cutare aspect din lumea fizică şi din lumea psihică. Un proiect, este ca şi cum 
aţi pune trenul vostru pe şine, şi dacă nu aţi fost lucizi şi vigilenţi în momentul 
deciziei, acest tren vă va duce adesea acolo unde nu gândiţi, şi mai ales, 
acolo unde nu o doriți. 

Când cineva, de exemplu, începe să se gândească: “Eu, mai târziu, 
vreau să mă impun, nimeni nu mă va călca pe bătături, voi fi cel mai puternic, 
iar cel care va încerca să mi se opună, va vedea el!” ei bine, această decizie 
nu va rămâne fără consecințe asupra caracterului, activităţii persoanei 
respective, asupra relaţiilor pe care le va avea cu alţii. El va deveni din ce în ce 
mai neîncrezător, arogant, dur, vindicativ, şi toate activităţile sale vor fi 
orientate în aceeaşi direcţie: puterea, dominarea, violența... lată cum, încetul 
cu încetul, el riscă să fie antrenat să comită acte criminale, iar voi ştiţi cum 

sfârşesc toate acestea! Cât despre cel ce are ca scop banii, plăcerile, sau 
gloria, el de asemenea se pune pe şine determinate şi nu va putea scăpa de 
consecinţele alegerii sale. 

În schimb, dacă vă veţi decide: “Vreau să fac bine, vreau să-i ajut pe 
ceilalţi, chiar dacă aceasta nu îmi va aduce nici un avantaj material, chiar dacă 
nu voi fi atât de mult recompensat”, care vor fi consecințele? Vă veţi dezvolta 
bunătatea, răbdarea, generozitatea, şi nu numai că veţi simţi că înfloriţi, dar 
din cauza strălucirii voastre veți fi într-o zi apreciat şi iubit de toți. 

Niciodată un gând bun, un sentiment bun nu rămâne fără rezultat, pentru 
că totul se înregistrează. Desigur, nu trebuie să vă aşteptaţi ca anturajul vostru 
să observe imediat tot ceea ce purtați bun în capul şi în inima voastră. Ce 
vreţi, oamenii sunt preocupaţi de propriile lor probleme, trebuie să fim 
indulgenti şi să nu le purtăm pică. Dar să ştiţi că într-o zi sau alta, tot ceea ce 
aţi făcut util şi constructiv alegând calea cea bună, va da rezultate. E o lege 
absolută. 

Deci, trebuie ca foarte devreme să deveniți conştienţi de importanța 
alegerilor voastre. Dacă vă veţi lăsa antrenați în direcţii rele pentru că pe 
moment vă păreau agreabile şi pline de promisiuni, veți fi într-o zi sau alta 
obligaţi să constataţi daunele. De câte ori am văzut băieţi şi fete care nu au 
vrut să facă altfel decât după capul lor, iar după câţiva ani au venit să mi se 
plângă: “Nimic nu s-a întâmplat cum speram. Ce deceptie! Dacă aş fi ştiut!...” 
A cui e greşeala? Eu îi prevenisem. 

Şi câţi bărbaţi şi femei, ajunşi la sfârşitul vieţii, îşi spun: “Dacă aş fi ştiut! 
„... Ei au alergat după ceea ce credeau că e fericirea, şi adesea nu putem 
nega că aparent au obţinut succese: ei au fost oameni politici influenţi, generali 
victorioşi, artişti recunoscuți şi celebri, au dus o viaţă strălucitoare pe care 
toată lumea o invidia. Şi totuşi, ajunşi la sfârşitul vieţii, şi ei au fost obligaţi să 
recunoască că ceea ce li s-a întâmplat în viaţă a fost altceva decât ceea ce 
doreau în cu adevărat. 

Dar tinerii vor să înveţe totul prin ei înşişi, ei îşi imaginează că adulții 
care le dau sfaturi de prudenţă, de discernământ vor să-i priveze de anumite 
satisfacţii. Da, poate unii o fac. Dar de ce nu au ei atâta judecată pentru a 
vedea că dacă un înțelept, un Maestru, îi sfătuieşte să se ferească de anumite 
proiecte, de anumite alegeri, este pentru ca ei să se poată lansa în 
intreprinderi cu adevărat constructive şi benefice, care nu le vor aduce 
niciodată decepţii şi amărăciune? 

Dacă ne-am putea aventura fără nici un pericol în orice direcție, credeți 
că aş fi aşa de stupid să-mi pierd timpul predicând discernământul, vigilenta? 
Să ştiţi că nu sunt aşa prost! V-aş spune: “Daţi-i drumul, dragii mei, daţi frâu 
liber dorințelor voastre, veţi avea tot ce vă doriţi: plăceri, facilități, succese”, şi 
eu aş fi primul care v-aş arăta cum se fac acestea. Din păcate, sau din fericire, 
lucrurile nu se petrec niciodată astfel. 

Când inginerii trebuie să construiască o rachetă, de exemplu, ei studiază 
mai întâi mult timp proiectul, şi e necesar, pentru că sunt enorm de multe 
elemente de luat în considerare, de la materiale, greutatea lor, rezistenţa lor, 
până la traiectoria rachetei în spaţiu, trecând prin aprovizionarea ei cu 
carburant, etc. Ei ştiu că dacă un singur detaliu e defectuos, aceasta poate 

duce la o catastrofă. Această pregătire cere uneori ani de calcule, de reflecţie, 
de experienţe, înainte de lansare, dar toată lumea e de acord în a recunoaşte 
că aceste lucruri sunt indispensabile. Şi iată că atunci când e vorba, pentru 
oameni, de a se lansa în spațiul vieţii, daţi-i drumul! Fără a reflecta, fără, a se 
pregăti ei se grăbesc, convinşi că vor reuşi! E extraordinar! Toate precauţiile 
pe care le găsim indispensabile când este vorba de o maşină le socotim inutile 
pentru noi înşine! lată cum devenim victimele forțelor oarbe şi gata cu 
libertatea. 

Atunci, spun tinerilor: “Atenţie, încercaţi să discerneţi tot ceea ce riscati 
răspunzând fiecărei solicitări interioare şi exterioare.” Când unii vin şi îmi 
povestesc necazurile lor, decepțţiile lor, experienţele lor nefericite sunt stupefiat 
de uşurinţa cu care s-au lăsat antrenați. Li se oferă alcool, ei îl beau; li se oferă 
droguri, ei le iau; întâlnesc din întâmplare băieţi şi fete necunoscuţi, iar seara 
se culcă împreună... Fără a vorbi de alte aventuri, mai periculoase unele decât 
altele: trafic, furturi, etc. Ei au impresia că descoperă viaţa... Dar sunt alte 
lucruri de descoperit în viaţă! 

Tinerii sunt grăbiţi să facă experienţe în care îşi pierd prospetimea, 
bucuria de a trăi şi chiar sănătatea. Să se ardă un pic nu le ajunge, unii 
reîncep până nu mai rămâne din ei decât un pumn de cenuşă. Şi iată, e de 
lucru pentru medici, psihiatri şi psihanalişti. Ei cred că asta înseamnă “a 
cunoaşte viața”. Şi când li se spune că alte experienţe trebuie făcute, unde 
ceea ce vor descoperii sunt echilibrul, armonia, pacea, desigur că nu se vor 
împotrivi, dar cred că aceste experimente pot să mai aştepte, trebuie mai întâi 
să guste din toate plăcerile, din toate aventurile, chiar şi din cele mai 
periculoase. Dumnezeule, săracii, cum pot să-şi imagineze că după ce şi-au 
risipit toate energiile fizice şi psihice vor mai fi capabili de o muncă interioară 
serioasă? 

Nu e adevărat faptul că, dacă la o anumită vârstă, pasiunile se liniştesc 
ele cedează locul unei activități spirituale. Pentru a întreprinde această 
activitate, omul nu trebuie să fie obosit, ramolit de o existenţă petrecută în 
dezordine şi excese, dacă nu, singurul lucru de care mai e capabil este este 
de a citi câteva cărți pentru a face citate: “Moise a spus... Buda a spus... lisus 
a spus...” lată viaţa sa spirituală! lar lui îi este imposibil, evident, de a realiza 
ceea ce Moise, Buda, sau lisus au spus. Ei bine, eu îi sfătuiesc pe tineri să 
înceapă foarte devreme să ia în serios învățătura marilor înţelepţi şi marilor 
Inițiați, şi pentru restul să se mulțumească să facă citate. Există atâtea 
romane, piese de teatru, etc., în literatura universală pentru a-i învăţa ceea ce 
sunt pasiunile umane şi unde duc ele pe cei ce le urmează! Deci, iată, totul e 
etalat, nu trebuie decât să citiţi, nu e necesar să faceţi atâtea experienţe 
costisitoare pentru a le cunoaşte. Ei da, vedeți, există o viaţă care e preferabil 
a o trăi şi o alta despre care e preferabil să facem citate! 

Eu ştiu că ceea ce vă spun nu prea vă convine, e chiar contrariul a ceea 
ce vă place, pentru că aşa e natura umană, avidă de aventuri, curioasă să 
facă experienţe, unde ea are impresia că trăieşte mai intens. Dar încercaţi să 
ţineţi seama de sfaturile mele. La început va fi dificil, vă veți simţi păcăliţi, ca şi 
cum explorarea unor anumite teritorii v-ar fi interzisă. Dar cu anii, când veți 
descoperi ceea ce înseamnă cu adevărat viața spirituală, frumuseţea, 

intensitatea experienţelor pe care e posibil să le faceţi, nu veţi regreta eforturile 
făcute, nu veţi mai avea impresia că ați fost privaţi, ci din contră, îmi veți 
mulțumi, pentru că veţi constata că nu v-am înşelat. 


Cap VI Studiile nu sunt suficiente pentru a da un sens vieții 


Situaţia tinerilor care fac studii este de invidiat dintr-un anumit punct de 
vedere, dar în acelaşi timp prezintă câteva pericole. Cei ce studiază au 
şansa de a se îmbogăţi din punct de vedere intelectual prin cunoştinţele 
dobândite, în acelaşi timp obținând diplome care le vor permite să-şi 
câştige existența şi să aibă un loc în societate. Dar pericolul este de a lua 
atât de mult în serios ceea ce învaţă în şcoli, universităţi, încât să nu mai 
caute să meargă mai departe. Studiile sunt utile, necesare, indispensabile 
chiar, dar adevărata înțelegere a vieţii nu se află aici, în acumularea de 
cunoştinţe intelectuale. Cu aceste cunoştinţe rămânem la suprafaţa 
lucrurilor, nu le găsim sensul, şi este cea mai gravă lacună. 

La terminarea studiilor universitare, câţi studenţi se găsesc dezorientați, 
în vid! Ceea ce au învăţat nu a făcut decât să le încarce memoria, să semene 
în ei îndoiala şi confuzia. A cunoaşte istoria, geografia, chimia, biologia, etc., e 
bine, dar acestea nu vor putea face tinerii nici mai fericiţi, nici mai echilibrați. 
lar responsabilii cu instruirea publică nu-şi mai revin din mirare văzând că, în 
ciuda eforturilor lor pentru a le ameliora condiţiile de muncă, tinerii continuă să 
se drogheze, să se revolte şi să plece în derivă. 

Să luăm un exemplu foarte simplu: chimia. La chimie elevii învață despre 
constituția diferitelor corpuri, proprietăţile şi condiţiile (temperatură, proporții...) 
în care transformările lor sunt posibile. E foarte bine, dar la ce le pot folosi 
toate acestea dacă nu ştiu că viaţa lor interioară se supune de asemenea 
aceloraşi legi? Ori, tocmai, ei nu o ştiu, şi îşi imaginează că în orice fel şi în 
orice condiţii, introducând în ei orice fel de elemente (gânduri, sentimente, 
dorințe) vor obține de îndată ceea ce îşi doresc. Ei bine nu, gândurile, 
sentimentele, dorinţele sunt ca şi elementele chimice, au proprietăţi tot atât de 
diverse, iar întâlnirea lor, combinaţiile lor produc, la fel, reacţii foarte variate. 
Aceleaşi legi guvernează în lumea fizică şi în lumea psihică, şi pentru echilibrul 
şi dezvoltarea noastră e mai important să cunoaştem chimia psihică, dacă nu, 
riscăm să ne otrăvim, să ne ardem, să producem explozii, etc. 

Atât timp cât se simt capabili şi nu au pierdut gustul, tinerii trebuie să 
facă studii, dar ştiind că ceea ce învaţă nu va putea să satisfacă decât parţial 
aspiraţiile lor. A studia e util, pentru a avea materiale, dar în interior cei ce 
studiază au nevoie de o filozofie divină ca de un fir al Arianei care să le 
permită să se orienteze şi să se regăsească în labirintul cunoştinţelor. Şi 
această filozofie divină îi va ajuta de asemenea să nu se lase antrenați de toți 
curenţii de gânduri care apar de la un timp la altul în mediile intelectuale: 
scopul momentului dispare pentru a lăsa loc altuia, care dispare la rândul său. 
Acestea sunt moduri pasagere. Pentru că toate sistemele filozofice care nu 
sunt inspirate de o adevărată înţelegere a legilor naturii şi ale vieţii, nu 
durează. 


Cei ce studiază pot să citească totul, să cunoască toate ştiinţele, 
literaratura, toate sistemele filozofice... de ce nu, dacă sunt capabili? 
Cunoştinţele sunt ca nişte materiale, bogății, de ce să nu le dobândim? Dar de 
ce trebuie să ne îndoim, sunt tocmai concluziile. Da, să nu ne încredem în 
concluziile pe care le-au putut trage savanții şi filozofii plecând de la toate 
aceste materiale pe care le-au avut la dispoziţie. Când, după ani de studii şi 
cercetări, aceşti mari gânditori, aceşti mari profesori vă spun că au ajuns la 
concluzia că universul este opera hazardului, că nu există nici o ordine în 
creație, că sufletul, morala, religia sunt invenţii pe care trebuie să le 
respingem, că pământul e un câmp de bătălie unde fiecare trebuie să se lupte 
cu ghearele şi cu dinţii pentru a nu fi devorat de vecinul său, etc., ascultaţi-i din 
curiozitate, dacă vreţi, dar nu vă lăsaţi influenţaţi. De altfel, de câte ori în cursul 
secolelor, concluziile savanților şi filozofilor s-au schimbat! Atunci, de ce să vă 
aşezaţi viața pe baze atât de instabile? Toate cunoştinţele trebuie să ne aducă 
spre Dumnezeu, spre înțelegerea sensului vieţii. Dacă ele ne rup de 
Dumnezeu şi de sensul vieţii, la ce servesc ele? E mai bine să le lăsăm 
deoparte. 

Adesea vin să mă caute studenţi care se plâng: “Nu mai ştiu unde sunt, 
acum nu mai cred în nimic...” Ce muncă urmează pentru mine, care trebuie 
să-i ajut să-şi regăsească drumul! Pentru că această stare de confuzie se 
reflectă asupra comportamentului lor: sunt gata să facă tot felul de prostii. Ei 
da, dacă lumea nu e decât o absurditate, nonsens, haos, e permis să faci 
orice! Şi aceasta are uneori consecințe asupra sănătăţii lor, pentru că această 
debandadă care se produce în cap sfârşeşte prin a atinge tot organismul. Deci 
eu le spun tinerilor: atenţie, primiţi un bagaj care riscă să vă facă să 
sucombați, dacă nu ştiţi să îl echilibraţi şi să îl digeraţi graţie altor elemente. 
Creierul, sistemul nervos nu sunt atât de pregătite pentru a primi greutatea 
acestei cunoaşteri indigeste, trebuie să-l întărim printr-o altă cunoaştere (a se 
vedea “Ştiinţa vieţii” broşura nr. 315). 

Dar să nu mă înțelegeţi greşit. Atunci când critic intelectualii şi 
importanța dată studiilor universitare nu o fac pentru că găsesc intelectualii 
atât de ridicoli sau răufăcători, iar studiile lor atât de inutile sau nocive. Nu, 
ceea ce eu critic este această tendință de a crede că studiile şi munca 
intelectuală reprezintă un summum al cunoaşterii şi a gândirii. Ca şi cum nu ar 
exista nimic mai presus! Dacă Inteligența cosmică a dat un intelect omului, 
este pentru ca să îl utilizeze, iar el îl utilizează pentru a face cercetări, analize, 
măsurători, comparații. Bun. Dar intelectul este un instrument insuficient, 
domeniul pe care oamenii îl pot explora graţie lui este limitat, şi adesea 
contradictoriu; de aceea ei trebuie să împingă mai departe investigaţiile lor în 
domeniul sufletului şi spiritului, dacă nu se vor simţi aruncaţi la stânga şi la 
dreapta, mereu nesiguri, nemulțumiți. 

Deci, ca să fie totul clar odată pentru totdeauna. Chiar dacă cunosc 
defectele învățământului universitar în lumea întreagă, eu n-am sfătuit 
niciodată tinerii să-şi înceteze studiul. Din contră, eu sunt cel care-i împing să 
le continue, pentru că aşa a făcut şi Maestrul meu, Peter Deunov, cu mine. 
Înainte de a-l întâlni pe Maestru tocmai am părăsisem liceul, pentru că 
credeam că Ştiinţa iniţiatică pe care am descoperit-o în cărți depăşea tot ceea 

ce am învăţat până atunci. Nu mai conta nimic altceva decât Ştiinţa iniţiatică şi 
exerciţiile de respiraţie, de concentrare, de meditaţie, rugăciunea, postul, etc. 
Evident, nu era rezonibil, prietenii mei şi mai ales mama îşi făceau probleme, 
dar eu nu voiam să ascult pe nimeni. 

Apoi l-am întâlnit pe Maestrul Peter Deunov... el m-a lăsat să fac toate 
acestea pentru un timp, dar într-o zi mi-a spus: “Trebuie să te întorci la liceu ca 
să-şi termini studiile.” Am rămas siderat! Trecuseră cinci ani de când le-am 
abandonat şi îmi mai rămâneau doar trei ani pentru a le face. Aveam cu cinci 
ani mai mult decât ceilalți băieți şi era cu adevărat o încercare umilitoare 
pentru mine: aveam impresia că trebuie să mă reîntorc împreună cu nişte 
copii. 

Aş fi putu studia singur şi să mă prezint doar la examene. Dar nu, 
Maestrul îmi cerea să mă întorc la liceu şi a trebuit să mă aşez pe aceleaşi 
bănci cu acei băieți mult mai tineri decât mine! Nu vă mai povestesc ce 
evenimente amuzante s-au produs. Au existat desigur şi relaţii de prietenie 
între ei şi mine, pentru că vedeau că, fiind mai în vârstă decât ei, aveam mai 
multă experienţă în anumite domenii, şi veneau să-mi vorbească, să îmi pună 
întrebări despre tot felul de subiecte. 

În fine, am absolvit bacalaureatul şi credeam că totul s-a terminat... Da 
de unde, nu eram încă la capătul suferințelor, pentru că în acel moment 
Maestrul mi-a spus: “Acum trebuie să mergi la universitate.” Ai, ai, ai! Eu care 
îmi doream altceva, urmau încă bătăi de cap! Dar l-am ascultat pe maestru. 
Că îmi plăcea sau nu, ştiam că trebuie să-l ascult, pemtru că el vedea mai bine 
decât mine ce era bun pentru viitorul meu. Deci încă câţiva ani au trecut în 
timpul studiilor: m-am pregătit pentru examenele de psihologie, filozofie, 
pedagogie, urmărind şi câteva cursuri în disciplinele ştiinţifice pentru că erau 
lucruri care mă interesau. Când am obţinut diploma, mi-am spus: “Doamne, fă 
ca Maestrul să nu îmi ceară acum să continui până la doctorat!” Din fericire el 
nu mi-a mai cerut nimic de genul acesta... Şi de aceea nu sunt doctor, vedeți! 

V-am spus toate acestea pentru a vă spune că putem face studii fără a 
pierde esentialul. Nu am făcut pe nimeni să renunţe la studii, din contră, am 
încurajat mereu tinerii şi i-am împins pe unii să le reia atunci când le-au 
abandonat. Vă spun doar că trebuie să fim precauţi pentru a nu ne lăsa să ne 
rătăcim sau să ne dezechilibrăm. 

Înainte de a intra la Universitate eram deja plonjat în imensitatea vieţii 
sufletului şi spiritului, şi acest lucru m-a protejat. Am traversat acei ani de studii 
ca un rățoi care traversează un heleşteu. Eram uns cu ulei; da, penele mele 
erau unse. Nu regret anii pe care i-am petrecut cu studiul pentru că oricum 
eram curios să văd ce pot învăţa. Şi e adevărat, am învăţat multe lucruri, dar 
nu m-am lăsat influenţat de mentalitatea acelor autori şi profesori mai mult sau 
mai puţin înţelepţi şi Iluminati: am ţinut mereu prezentă în mine lumina Ştiinţei 
initiatice. 


Cap VII Caracterul contează mai mult decât cunoştinţele 


În timpul dificultăţilor, ne aşteptăm din partea oamenilor instruiți şi cultivați 
la reacţii cu măsură, rezonabile. Dar cel mai adesea nu aceasta vedem: 
un nimic îi aduce în stări foarte rele de furie sau depresie, şi nu mai au 
nici o putere, nici o voinţă pentru a remedia lucrurile. Toată educaţia lor, 
toată erudiţia lor e incapabilă să îi ajute. Atunci, chiar dacă credem că e 
de dorit ca tineretul să studieze şi să obţină diplome, suntem obligaţi să 
constatăm că, mai importantă decât formarea intelectului este formarea 
caracterului. 

Pentru că esenţialul este de a trăi, nu de a fi profesor, inginer sau 
economist. Şi pentru a trăi, pentru a înfrunta toate condiţiile existenţei, e 
important de a ne întări caracterul. Dacă nu, atunci când tinerii ajung la vârsta 
la care trebuie să înfrunte dificultăţile, ei nu o vor putea face; ei au trăit în 
lumea abstractă a cărților şi sunt incapabili să suporte realitățile vieții. 

Cu atât mai mult cum, adesea, studenţii, care nu sunt de loc rezonabili, 
aşteaptă până în ultimul minut pentru a se pregăti serios pentru examenele lor. 
Câţi băieţi şi fete petrec cea mai mare parte a anului pentru a se întâlni, pentru 
a discuta şi să facă complet altceva decât studiile lor! O lună înainte de 
examen, în fine, se pun pe treabă zi şi noapte. Desigur, chiar şi în felul acesta 
ei vor ajunge să reuşească, dar cu ce preţ! Toate aceste eforturi ale ultimului 
moment afectează sistemul lor nervos şi de aceea, mai târziu, devin atât de 
vulnerabili: pentru că nu au muncit după legile măsurii. Ei au obţinut diploma, 
dar în viaţa lor aceste dezechilibre se vor reflecta, iar ei nu se vor arăta la 
înălțimea responsabilităţilor pe care diplomele lor le-au permis să le aibă. 

Am întânit mulţi oameni din aceştia, instruiți, dar mereu slabi, vulnerabili, 
mereu la cheremul împrejurărilor! Ei au citit cărți de unde fac citate, şi asta e 
tot. Dar la ce le serveşte a se împăuna cu bogăţiile altora? Ceea ce au realizat 
ei, aceasta trebuie să arate. Dacă sunt incapabili, să lase cunoştinţele lor 
livreşti în pace şi să înceapă să exerseze esenţialul: să muncească asupra 
caracterului lor! 

Oamenii sunt bizari; când cineva dezagreabil îi face să sufere, ei se 
plâng: “Ce caracter urât are!...” “Ce caracter înspăimântător!..." Sau: “Ce slab 
e! Nu are caracter...” Acum, dintr-o dată, ei au uitat că acel cineva e doctor a 
patru sau cinci universităţi, că a scris vreo treizeci de cărţi, etc., ei se opresc 
asupra caracterului. Trebuie să fie la rândul lor pişcați, muşcaţi, sau 
decepţionaţi pentru a înțelege cât este de importantă această problemă a 
caracterului. Până acum ei puneau deasupra facultăţile intelectuale. Ei bine, e 
timpul de ceda primul loc caracterului. 

Cunoştinţele intelectuale nu pot transforma caracterul pentru că ele nu 
ating profunzimea ființei umane, ele rămân la suprafaţă. Şi de altfel, cum 
studenţii nu studiază decât pentru obține diploma, cu câtă plăcere uită apoi tot 
ceea ce au învăţat! Nimic din exterior nu e cu adevărat capabil de a transforme 
o ființă. Un alt element trebuie să intervină. Puteţi să citiți toate cărțile de 
spiritualitate sau de morală, şi Biblia şi Coranul, etc., atât timp cât nu veți 
adăuga vieţii voastre un alt element, un element al vieţii psihice, spirituale, nu 
vă veţi schimba. Adevărata schimbare se face numai prin voinţa voastră, prin 
decizia voastră, prin dorinţa voastră de a trezi forțele şi calitățile pe care 
Creatorul le-a depus în voi. 


De aceea tinerii nu au atât de mult nevoie de profesori erudiţi, ei au 
nevoie instructori care să le reveleze ceea ce este viaţa şi cum trebuie ei să o 
trăiască pentru ca aceste forțe, aceste calităţi, aceste daruri care sunt acolo, 
depuse în ei, să se poată manifesta cu adevărat în plenitudine. Până atunci, ei 
merg pe un drum alunecos, câteva cărți sau câteva diplome nu reuşesc să le 
menţină echilibrul, pentru că în viaţă echilibrul depinde mai întâi de caracter, 
nu de instruire. Anumite persoane ştiu cu greu să scrie şi să citescă, dar 
posedă o înțelepciune, o înţelegere extraordinare. Şi când nu posedăm în mod 
natural această înțelepciune, această înțelegere, care e, într-adevăr, foarte 
rară, trebuie să o dobândim graţie unei metode, graţie exerciţiilor. 

Desigur, studenţii, săracii, vor spune că toate acestea nu sunt din vina 
lor, nu ei au ales disciplinele, programele, diplomele. O ştiu foarte bine, sunt 
de făcut multe schimbări. Dar ceea ce ar trebui făcut imediat este de a da o 
altă orientare studiilor, pentru că cunoştinţele pe care studenții le obţin la 
Universitate, în serviciul cui se pun? Câţi dintre ei conştientizează 
responsabilitatea lor spunându-şi: “Să vedem, cu toate aceste cunoştinţe 
trebuie să fac numai bine, să-i ajut pe ceilalţi, nu trebuie numai eu singur să 
profit.” Şi chiar şi doctorii, credeţi că şi-au ales meseria într-un mod 
dezinteresat? Dar avocaţii?... Şi chimiştii, inginerii, economiştii, jurnaliştii îşi 
pun cu adevărat cunoştinţele lor în serviciul celorlalţi? Lor le e egal dacă 
poluează natura, dacă fabrică arme, dacă îi ditrug pe ceilalţi, dacă îi 
antrenează în aventuri dezastruoase sau dacă le strică reputaţia. Ceea ce vor 
este succesul, gloria, confortul, plăcerile... 

Atât timp cât nu vom pune accentul pe formarea caracterului, ci numai 
pe formrea intelectului, cunoştinţele date în şcoli şi universităţi vor fi pentru 
tineri mijloace de a reuşi cu orice preț în lume, de a-i înşela pe alţii, de a-i 
învinge, dar niciodată de a se transforma pentru a deveni binefăcători ai 
umanităţii. Dacă sunt ambiţioşi, fricoşi, orgolioşi, senzuali, avari, ei aşa vor 
rămâne. Noi propunem o altă Şcoală unde se învaţă să cunoaştem natura 
umană, să-i schimbăm caracterul său, să ne transformăm, să ne ameliorăm 
pentru binele lumii întregi. Din păcate, nu sunt mulţi amatori pentru această 
Şcoală, pentru că a lucra asupra propriei ființe este mai dificil decât a deschide 
nişte cărțulii şi apoi a respune ceea ce contin. 

Cât timp e nevoie pentru a obține o diplomă? Trei ani, cinci ani... sau 
şapte ani pentru medici, şi asta pare mult. Dar pentru a realiza răbdarea, 
bunătatea, generozitatea, înţelepciunea nu e nevoie de câţiva ani ci de câteva 
secole! A obţine diplome omeneşti, e uşor, dar pentru a dezvolta câteva calități 
morale e nevoie de secole, de mai multe reîncarnări. Atunci de ce să 
subestimăm calităţile pentru care un om a lucrat aşa mult timp pentru a le 
dobândi? 

Studiile, prin ele însele, nu fac oamenii mai buni. Din contră, adesea fac 
din ei adevărate pericole publice! În schimb, cunoştinţele în mâinile celor care 
au lucrat asupra caracterului lor şi care sunt decişi să nu le utilizeze pentru 
profitul propriu ci spre binele tuturor, iată un izvor de binecuvântări. 


Cap VIII Să dominăm succesele şi eşecurile 


Tinerii cer independenţă, se plâng că nu sunt lăsaţi liberi, dar în acelaşi 
timp ei cer continuu să ne gândim la ei, să-i ajutăm, să le dăm bani, să 
acţionăm sau să lucrăm în locul lor. Dar dacă vor cu adevărat să fie liberi, ei 
trebuie să înveţe să nu conteze prea mult pe ajutorul celorlalţi. Fiecare are 
necazurile sale, problemele sale şi atunci o zi se gândesc la voi, iar mâine vă 
uită... Şi admițând chiar că lumea întreagă ar fi dispusă să vă ajute, încă veţi 
mai simţi că vă lipseşte ceva. De ce? Pentru că ceea ce aveţi cu adevărat 
nevoie nu puteţi obține de la alţii, ci voi sunteţi cei care trebuie să munciti 
pentru a le dobândi. Ceea ce aveţi cu adevărat nevoie este de a deveni mai 
rezonabili, mai puternici, mai răbdători, mai luminaţi, deci mai liberi, şi numai 
voi puteţi să obţineţi toate acestea prin eforturile voastre. 

Când eşti tânăr ai tendinţa de a-ţi dori facilitatea, succesul, abundența, în 
detrimentul restului calităţilor. lar apoi, într-o zi, vă dați seama că în realitate 
achiziţiile cele mai preţioase sunt luciditatea, forța caracterului, răbdarea, 
puritatea, bunătatea. Graţie lor puteţi înfrunta dificultăţile pe care le întâlniți în 
mod obligatoriu în viaţă, în timp ce fără ele riscaţi chiar de a vedea 
transformându-se cele mai mari succese în catastrofe. Da, să nu credeţi că 
condiţiile bune, facilitatea, succesul sunt obligatoriu cele mai bune lucruri; 
adesea acestea sunt capcane pentru toți cei care nu au cultivat anumite calităţi 
morale. 

Priviţi-i pe acei băieți şi fete foarte tineri care devin celebri de la o zi la 
alta: actori, cântăreţi, sportivi... Dintr-odată, le apare fotografia în ziar, sunt 
aplaudaţi, adulaţi de mulțime, primesc tot felul de propuneri încântătoare, şi 
iată banii, gloria, facilităţile, plăcerile... Dar cum se sfârşeşte adesea această 
“fericire”? Am văzut-o, prin eşecuri, depresii, tentative de sinucidere... 

Ei da, trebuie să fii tare, foarte tare pentru a înfrunta succesul, dacă nu, 
eşti devorat de mulţime, eşti antrenat în tot felul de aventuri de oameni care 
ştiu foarte bine să exploateze aceste situaţii. Şi apoi succesul este ceva atât 
de capricios! Într-o zi toată lumea vorbeşte de tine, iar mâine te uită pentru că 
a găsit pe altcineva. Am avut ocazia de câteva ori să întâlnesc băieţi sau fete 
care au trecut prin astfel de întâmplări. Familiile lor, prietenii lor mi i-au trimis 
pentru a-i ajuta să iasă din confuzia în care au căzut. Şi cu adevărat, îţi era 
milă de ei, nu înțelegeau nici măcar ce s-a întâmplat. 

Deci, în concluzie, trebuie să învăţaţi să fiți deasupra succesului şi 
eşecurilor, să nu vă gândiţi atât de mult la ceea ce vă poate veni din exterior: 
dificultăți sau facilităţi, pierderi sau beneficii, ci să faceţi o muncă asupra 
voastră. Graţie acestei munci, nu numai că veţi reuşi în ciuda condiţiilor 
proaste, dar mai ales veţi evita pericolul de a transforma o reuşită într-o 
catastrofă. Aţi înțeles? Atunci nu vă mai pierdeţi timpul plângându-vă şi făcând 
revendicări, reclamaţii: munciti fiind conştienţi că toate posibilitățile sunt în voi 
înşivă. Şi ce se va petrece în acel moment? Mai întâi, desigur, vă veti întări şi 
veţi fii mai pregătiți să înfruntaţi inconvenientele şi încercările; apoi, cum 
această muncă va da rezultate, anturajul vostru şi toţi oamenii care vă vor 
întâlni vor începe să simtă că emană din voi ceva luminos, bun, solid: vă vor 
aprecia din ce în ce mai mult, vă vor acorda încredere, şi iată, totul se va 
ameliora pentru voi. 


În toate domeniile nu trebuie să contaţi atât de mult pe achiziţiile 
exterioare, succesele exterioare, pentru că nimic din ceea ce e exterior nu e 
definitiv şi nu vă poate aparține cu adevărat; într-o zi sau alta acestea vă vor 
scăpa. Trebuie să munciţi numai ca să fiţi tari în interior, bogaţi în interior, în 
inima voastră, intelectul vostru, sufletul vostru, spiritul vostru, pentru că tot 
ceea ce aţi obținut vă va aparține pentru eternitate. lată adevărata libertate, 
adevărata independenţă. 

Şi nu vă mulţumiţi niciodată cu ceea ce aţi reuşit să realizaţi, întăriţi-vă 
pentru a merge mereu mai departe. Da, pentru că a fi tânăr înseamnă a avea 
dorința de a progresa mereu. 


CaplX A recunoaşte aspiraţiile sufletului şi spiritului 


Auzim din ce în ce mai mult oameni plângându-se că le lipseşte ceva. 
De fapt le lipseşte altceva, dar ei nu ştiu ce anume. Atunci ei cer ameliorări 
materiale. De altfel ne întrebăm ce le-ar putea lipsi, pentru că atunci când îi 
privim, adesea vedem că au tot ceea ce le este necesar. Ei da, putem avea 
totul şi să fim încă nemulţumiţi! Şi când îi întâlnim pe stradă sau în altă parte, 
suntem frapaţi de feţele lor încruntate, necăjite, îngrijorate; nu vedem acea 
strălucire pe care o posedă acele ființe care au descoperit esentialul, sensul 
vieții. Unii, desigur, care nu au avut încă încercări, care nu au fost răniți de 
realităţile vieţii, sunt încă surâzători şi veseli, dar forțați să trăiască în această 
atmosferă de nemulțumire, şi ei sfârşesc prin a fi contaminati. 

Mulţi încearcă să reacționeze căutând destinderea, distracțiile, 
amuzamentul, dar chiar şi acolo simt că nu reuşesc să depăşească acest 
sentiment de indispoziție. Ei încearcă să-i înşele pe ceilalţi şi să se înşele pe ei 
înşişi părând că sunt fericiţi. Dar nu vor fi niciodată fericiţi, până când nu vor 
înţelege unde sunt adevăratele lor nevoi şi cum să şi le satisfacă. 

Fiinţa umană, ca orice creatură vie, are nevoi de satisfăcut, şi chiar astfel 
se defineşte: prin nevoile sale, pentru că nevoile sale sunt legate de viaţă. Da, 
a trăi înseamnă a satisface nişte nevoi: nevoia de a respira, de a se hrăni, de a 
se proteja, de a iubi, de a fi iubit, de a se îmbogăţii, de a crea... Nu sunt decât 
nevoi! Diferenţa între ființe e numai domeniul, planul unde fiecare încearcă să 
şi le satisfacă. Cel care crede că poate să găsească plenitudinea în planul 
material sfârşeşte într-o zi sau alta prin a fi decepţionat, pentru că neglijând 
nevoile sufletului şi spiritului său crează în el un vid pe care nimic nu îl poate 
umple; şi nu numai că va fi decepționat, dar va fi rănit continuu de toți aceia — 
şi sunt numeroşi — care dau prioritate aceloraşi nevoi. 

Atât timp cât oamenii vor da atâta importanţă posesiunii de obiecte, de 
maşini, case, terenuri, sau chiar bărbaţilor, femeilor şi copiilor, ei nu vor înceta 
să intre în conflict unii cu alții. Pentru că tot ceea ce se poate realiza în planul 
fizic este limitat în cantitate, şi e imposibil ca toată lumea să trăiască în 
opulenţă. Eu nu vreau să spun prin aceasta că lumea întreagă nu poate fi 
fericită. Ba poate fi, pentru că fericirea nu înseamnă opulenţă. Sunt suficiente 
doar puţine bunuri materiale pentru a fi fericit, dar cu condiţia de a înţelege că 
e o muncă de făcut pentru a orienta nevoile spre planul psihic, şi chiar mai 
sus, spre planul spiritual, unde posibilităţile sunt infinite. Acolo fiecare se poate 

hrăni, poate să-şi potolească setea, atât cât vrea, fără a intra în conflict cu 
vecinii, şi fără a striga că cineva vine să-l deposedeze de ceea ce a realizat. 

Pentru nevoile spirituale este oricând posibil să găsiţi mijloace de a le 
satisface... tocmai pentru că sunt spirituale şi pentru că spiritul e vast, liber, 
infinit, deasupra condiţiilor materiale. Vi se poate refuza un titlu sau un loc în 
societate, dar nimeni nu poate să vă împiedice de a vă simţi fiul sau fiica 
Tatălui Ceresc şi Mamei Divine. Vi se poate refuza posesiunea a câteva 
hectare de pământ, dar nu puteţi fi privat de a contempla infinitul cerului; şi 
dacă ştiţi să contemplaţi această imensitate, veţi simţi o plenitudine pe care nu 
o veţi simţi chiar dacă vi s-ar da posesiunea întregului pământ. 

Şi e atât de important de a învăţa să iubiţi fără a vrea să posedați! De 
ce? Mai întâi pentru că nu e sigur că cel sau cea pe care o iubiţi va răspunde 
dragostei voastre, deci veţi fi nefericiţi. Şi apoi se poate întâmpla ca mai mulți 
să vrea să cucerească aceeaşi persoană, şi încep rivalități interminabile care 
uneori sfârşesc foarte rău. În timp ce dacă ştiţi să vă mulțumiți să iubiţi şi să vă 
bucurati de dragostea voastră, de elanul pe care vi-l dă pentru a vă lega de 
lumea frumuseții şi a luminii, vă veţi simţi mereu fericit şi inspirat. 

Să mă înțelegeţi bine, eu nu spun că trebuie să abandonaţi dorința de a 
poseda ceva anume pentru a contempla cerul, sau să renunţați să vă faceți o 
familie. Eu spun că posedând sau iubind, e important să învăţaţi să puneţi 
accent pe nevoile spirituale, să treziţi în voi aspirații mai subtile, mai elevate şi 
să le satisfaceţi, pentru că acolo veţi găsi soluţia problemelor voastre. Şi nu 
numai că veţi găsi această soluţie pentru voi înşivă, dar vă spun că toate 
problemele politice, economice, sociale, care agită întreaga umanitate, vor 
rămâne fără soluţie atât timp cât nu se va înţelege că, pentru a echilibra, a 
stăpâni nevoile materiale, trebuie trezite şi trebuie căutat a satisface nevoile 
spirituale. E inutil să pretindem că lucrăm pentru dreptate şi pentru pace atât 
timp cât nu încercăm să trăim o viaţă spirituală, pentru că vom comite sau vom 
lăsa pe alţii să comită acte egoiste şi necinstite. 

Unii vor spune: "Dar noi nu avem aceste aspirații de care vorbiţi, noi nu 
simțim că avem un suflet şi un spirit care cer aşa ceva.” Ei bine, să şiiţi că vă 
înşelaţi. Aceste aspirații sunt acolo, în voi, ca şi în fiecare ființă umană. Pentru 
că fiecare fiinţă umană posedă un suflet şi un spirit care au şi ele nevoi, şi 
aceste nevoi nu pot fi satisfăcute de lucruri materiale, fizice. Dacă nu simțiți 
aceste nevoi superioare, este pentru că le-aţi înăbuşit în voi, lăsându-vă în 
voia unei vieți materialiste, fără ideal. Dar aceste nevoi sunt acolo, şi 
câteodată se manifestă fără ca acele fiinţe să le înțeleagă limbajul. Credeţi că 
tinerii care se droghează (şi chiar şi adulţii care îşi smulg părul din cap în faţa 
acestei situații) îşi dau seama că atracţia față de drog este manifestarea 
deplorabilă a sufletului care îşi cere hrana sa? Ce îi rămâne sufletului atunci 
când i-am distrus întrega credinţă într-o lume divină şi căruia îi prezentăm ca 
ideal reuşita economică sau socială? Pentru că l-am privat de alimentele 
spirituale de care are nevoie pentru a se lansa în spaţiu, el va căuta aceste 
elemente în materie: alcool, tutun, droguri... Ei da, iată o consecinţă a 
materialismului asupra căreia nu s-a reflectat îndeajuns. Atât timp cât nu dăm 
sufletului alimentele spirituale de care are nevoie, el caută să se descurce cu 
elemente materiale, şi asta e o catastrofă! 

Oamenii nu vor putea continua mult timp să trăiască liniştiţi în 
mediocritatea unei vieți materialiste: dificultățile, suferințele pe care le vor 
întâlni îi vor obliga fatalmente să ţină seama de nevoile sufletului şi spiritului 
lor. De aceea, nu mai aşteptaţi: în loc să vă lăsaţi privirea să treneze pe 
pământ pentru a căuta ceva, a capta ceva, ridicaţi ochii spre regiunile 
spirituale: ele sunt acolo şi aşteaptă ca voi să intraţi în legătură cu ele pentru a 
vă umple cu darurile lor. 


Cap X Lumea divină este pământul nostru interior 


Dacă omul neglijează legătura care îl uneşte cu lumea divină, el îşi taie 
rădăcinile sale adevărate şi pierde sensul vieţii. Trebuie ca aceasta să fie clar 
pentru voi. Lumea divină nu e ca o ţară străină, exterioară vouă şi pe care o 
puteţi ignora fără ca aceasta să antreneze consecinţe. Lumea divină este 
pământul vostru interior, e lumea sufletului şi spiritului vostru, şi rupând 
legătura cu ea, vă privaţi de resursele de care aveţi cea mai mare nevoie 
pentru a trăi. 

În încercările şi dificultăţile vieții, unii vor regăsi instinctiv contactul cu 
această realitate superioară. Dar aceasta nu ajunge, omul trebuie să fie 
conştient în toate momentele vieţii de prezenţa în el a acestei lumi atât de 
bogată şi puternică de unde poate extrage fără încetare resurse spirituale: 
forța, curajul, inspiraţia... De aceea, această filozofie materialistă care circulă 
acum în lume este o filozofie criminală; şi de altfel vedem din ce în ce mai clar 
efectele catastrofale asupra tinerilor pe care îi privăm astfel de tot ceea ce ar 
putea să le dea sens vieții. 

Orice ar crede unii, educând tinerii făcându-i să ia la cunoştinţă despre 
realitatea lumii sufletului şi spiritului nu dă aceleaşi rezultate ca şi când i-am 
priva de aceste noțiuni. Evenimentele vieţii se derulează pentru ei în mod 
diferit. Ei vor întâni aceleaşi dificultăți, aceleaşi obstacole ca toată lumea, dar 
pentru că dispun de mijloace, de forțe, de puteri necunoscute de cei care nu 
au păstrat contactul cu lumea divină, în aceleaşi condiţii în care alţii slăbesc, 
se descurajează sau o apucă pe căi necinstite, ei din contră, progresează, se 
ameliorează şi devin un sprijin, o lumină pentru cei din anturajul lor. 

E atât de uşor să înțelegeţi! Imaginaţi-vă că branşaţi o priză la curent: de 
îndată veţi putea aprinde cuptorul, lampa, radioul, ventilatorul, radiatorul... 
Umpleţi cu benzină rezervorul maşinii voastre: de îndată veţi putea pleca într-o 
lungă călătorie. Dar dacă debranşaţi priza sau lăsaţi rezervorul maşinii voastre 
gol, iată-vă paralizat în activitățile voastre. 

Ei bine, în această stare e majoritatea oamenilor: ei au debranşat totul, 
au tăiat totul, totul e gol, şi evident să sunt blocaţi, handicapati, în vid, şi viața 
nu mai are nici un sens pentru ei. De altfel, o şi spun, şi e normal, în capul 
multora viaţa nu poate fi decât lipsită de sens. Atunci cum se face că pentru 
alţii ea este minunată şi plină de sens?... Viaţa este ceea ce este omul însuşi. 
Dacă spuneți: viața e frumoasă, este pentru că sunteţi frumos. lar dacă credeți 
că ea e absurdă şi urâtă, nu cumva vă percepeţi un pic în această oglindă?... 

Viaţa este imaginea noastră, nu vedem decât ceea ce purtăm în noi. De 
aceea găsim mereu o viaţă diferită de o alta. În realitate, viata e mereu 

aceeaşi... aceeaşi necunoscută! Nu ştim ce e adevărata viaţă. Viaţa de care 
vorbim nu e încă adevărata viaţă, ea este doar o pală reflexie a acesteia. Câţi 
oameni îşi spun: “Ei da, dragul meu, ce vrei, aşa e viața!” Un om e bolnav, 
necăijit, ruinat, înşelat de nevasta sa şi îşi spune: “Aşa e viața!” Despre tot 
ceea ce este negativ spunem: aşa e viața. Dar despre care viață vorbim?... 
Sunt mai multe feluri de viaţă. Este viața mistrețului, a crocodilului, sau viața 
porumbelului sau a îngerilor... 

Spunem: “viața”, şi credem că ştim despre ce vorbim imaginându-ne că 
toată lumea posedă acelaşi grad şi aceeaşi calitate a vieţii. Nu, spunând 
“viaţă”, fiecare vorbeşte numai de nivelul său şi nu se pronunţă decât 
raportându-se la viaţa sa proprie. Dar adevărata viaţă, în toată amploarea sa, 
grandoarea sa, imensitatea sa, nu o cunoaştem, putem numai să ne apropiem 
de ea; şi nu ne putem apropia de ea decât dacă suntem capabili să restabilim 
legătura cu lumea sufletului şi a spiritului. 

Cap XI De ce ne naştem într-o anumită familie 


Tinerii au cu siguranţă dreptate câteodată de a refuza ideile sau felul de 
a trăi impus de către familiile lor. Dar aceasta nu înseamnă că ei vor găsi un 
mod de a trăi mai bun. Pentru că nu e suficientă doar dorinţa pentru a reuşi cu 
adevărat. Atunci când eşti tânăr e foarte dificil să găseşti drumul de unul 
singur. Şi mai este încă un alt risc, şi anume că respingându-şi părinții, tinerii 
se îndreaptă spre alte persoane, adulţi nu prea luminaţi, nici bine intenţionaţi, 
care vor să-i antreneze în aventuri periculoase. Chiar dacă părinţii nu sunt 
mereu la înălțime, chiar dacă se poartă cu copiii lor într-o manieră 
neîndemânatică şi egoistă care îi sufocă, majoritatea părinţilor îşi iubesc copiii 
şi le vor binele. Din păcate, nu acesta e cazul a numeroşi indivizi care sunt 
gata să exploateze credulitatea şi naivitatea adolescenților pentru a-şi 
satisface nevoile lor de prestigiu, de dominare sau de bani. 

De aceea eu spun tinerilor: atenţie, încercaţi să nu vă revoltați împotriva 
părinţilor voştri şi nu vă grăbiţi să-i părăsiți crezând că vă va fi mai bine în altă 
parte. Dacă destinul v-a făcut să vă încarnaţi în acea familie şi nu în alta, 
există un motiv; aveţi acolo ceva de învăţat, de înțeles. Există în univers o 
dreptate, o Inteligență absolută, care a determinat exact, după meritele voastre 
în ce condiţii trebuie să vă încarnaţi, în ce epocă, în ce ţară, în ce familie... Şi 
e inutil să vă plângeţi, aceasta nu va schimba nimic, va trebui să acceptați 
această situație, să munciţi, pentru a merita condiţii de existență mai bune 
pentru următoarea încarnare (A se vedea “Reîncarnarea” broşura nr. 312). 

Câţi oameni aruncă responsabilitatea insucceselor lor pe umerii părinţilor 
lor! Dacă un om spune: “Tatăl meu era un beţiv, mama mea o zgipţoroaică, se 
băteau şi mă băteau şi pe mine, nu îmi dădeau de mâncare, haine, nu aveam 
cărți pentru a merge la şcoală, iată de ce mi-am ratat viaţa, e greşeala 
părinţilor mei”, convingându-i pe toți: e adevărat, săracul, nu e el de vină, a 
avut condiţii atât de grele în copilărie (tinereţe). Da, în aparenţă părinţii sunt cei 
vinovaţi, pentru că trebuie să fie cineva vinovat în planul fizic. Dar în realitate, 
adevăratul vinovat este chiar acel om, pentru că el şi-a creat în vieţile trecute 
astfel de condiţii. El ar trebui să-şi facă reproşuri lui însuşi şi nu părinţilor săi. 

Dacă ar fi meritat, el s-ar fi încarnat într-o familie unde ar fi avut părinţi atenţi 
care i-ar fi asigurat cele mai bune condiții. 

De aceea nu sunt de acord cu cei care justifică insolenţa şi grosolănia 
tinerilor pretinzând că sunt mai inteligenţi decât părinţii lor şi sunt obligaţi să-i 
dispreţuiască şi să li se opună. Se întâlnesc, e adevărat, copii întradevăr 
excepţionali, dar acestea sunt cazuri extrem de rare, şi nu e adevărat că 
majoritatea sunt genii care au dreptate să se revolte împotriva unor părinţi 
abrutizați. 

Şi apoi, o repet, din moment ce un copil este născut într-o anumită 
familie, există un motiv; acum că e acolo, e prea târziu pentru a judeca şi a 
critica. Dacă este cu adevărat genial, de ce a venit să se încarneze într-o 
familie de abrutizaţi? Există motive; el trebuie să reflecteze la acestea şi să le 
descopere. Dacă a venit, e pentru a face un stagiu, pentru că are nişte lucruri 
de învăţat, şi făcând acest stagiu el trebuie să-şi accepte părinţii. După aceea, 
va vedea. Din moment ce a venit acolo, în acea familie, el nu trebuie să 
înceapă prin a o respinge. Când va da dovada veritabilei sale superiorităţi, el 
va putea face ceea ce va vrea, dar nu înainte. 


Cap XII Să profităm de experienţa celor mai în vârstă 


Există la adolescenţi o inocenţă, o ardoare, o nevoie de ideal care îi face 
să se opună adulților, pe care îi găsesc ipocriţi, imorali, limitați sau ramoliți. 
Dar tinereţea e o perioadă care nu durează, şi ei îşi vor pierde repede aceste 
calități în care constă tot farmecul lor, dacă nu lucrează pentru a le conserva. 
Da, defectele pe care le văd la adulţi, în loc să le critice fără încetare, ar fi bine 
să le observe cu atenţie, să le studieze, spunându-şi că le vor avea şi ei mai 
târziu, poate în stadiu şi mai grav dacă nu se vor supraveghea şi se vor lăsa în 
voia lor. În acelaşi timp, dacă ar putea face un efort de înțelegere în privinţa la 
adulţilor, ar fi mult mai bine pentru ei. 

Da, tinerii ar trebui să-şi spună că adulţii au trăit, au făcut experienţe, au 
întâlnit obstacole, au rezolvat probleme şi au dat deci dovada unor anumite 
calități. Ei nu, tinerii se poartă ca şi cum nimic bun nu s-ar fi făcut înaintea lor. 
E uşor să critici atunci când nu ai întâlnit încă adevăratele dificultăţi ale vieţii şi 
când nu ai arătat de ce eşti capabil. Tinerii au prea multă încredere în 
capacităţile lor, ei nu cunosc încă natura umană, ei nu pun la îndoială apetitul 
şi pasiunile care se vor trezi în ei, de asemenea. Deci, pentru moment, să 
înceteze să critice adulţii şi să înceteze să-şi bată joc de ei (fac şi ei ce pot), 
pentru că dacă îşi păstrează această proastă atitudine îşi vor sparge capul, 
aceasta pot să le-o prezic foarte simplu privind comportamentul lor. Ce li se va 
întâmpla e clar pentru mine. Şi nu ar fi prima oară. Mulţi deja m-au întrebat: 
“Dar cum aţi putut vedea dinainte ce o să mi se întâmple? — Ei bine, era 
evident!” 

Atât timp cât rămânem în domeniul ideilor, cuvintelor, putem să ne 
imaginăm că vom reuşi mai bine decât alţii. Şi ne vom face iluzii din plin, fără a 
ne îndoi că existența e plină de pericole şi capcane. De aceea vă spun: 
Atenţie! Câţi şi-au frânt gâtul, care erau mai inteligenţi şi mai puternici decât 

voi! E de la sine înțeles, aveţi vigoare şi voinţă, dar fiți un pic mai înţelepţi şi 
rezonabili. Acceptaţi chiar să cereţi câteodată părerea şi colaborarea adulţilor, 
ca unor frați mai în vârstă: “Ce credeţi despre această problemă? Cum putem 
realiza acel proiect?” Şi vă veţi da seama că lucrurile nu sunt atât de simple pe 
cât o credeți. 

De ce să nu vreţi să studiati tot ceea ce a fost făcut înaintea voastră şi să 
ţineţi seama de acestea? Câmpul experiențelor şi observaţiilor voastre este 
mult mai limitat pentru ca voi să puteţi vedea clar aceste lucruri. Îmi veţi spune 
că aşa judecă adulţii adesea oamenii şi situaţiile fără a căuta cu adevărat să 
înțeleagă. Da, e adevărat, şi dacă o fac e pentru că au început să aibă acest 
rău obicei din tinereţea lor. Deci voi, cel puţin, încercați să vă lărgiți orizontul 
studiind, observând cu atenţie, pentru a avea o orientare mai bună. Şi apoi, 
trageţi propriile voastre concluzii, faceţi propriile voastre experienţe. Veţi 
spune: “Dar cum să facem aceste studii?” Nu vom putea niciodată cunoaşte 
toate experienţele celor care au fost înaintea noastră!” Nu e vorba de a le 
cunoaşte pe toate, ci de alege dintre ele cele mai susceptibile de a vă antrena 
pe calea bunătățţii, dreptăţii, nobleţei, generozităţii. Pentru că acolo veţi găsi 
sensul vieții. 

Ne dezvoltăm căutând mai întâi să evităm greşelile. Luaţi cazul unui 
tânăr care vrea să devină chimist: el începe prin a studia lucrările tuturor 
cercetătorilor care au contribuit la edificarea acestei ştiinţe care este chimia. 
Când le-a asimilat, nimic nu îl împiedică să meargă mai departe şi să facă el 
însuşi descoperiri: are dispoziţia şi toate bazele necesare. Dar imaginaţi-vă 
acum că în loc să facă studii, acest băiat spune: “Nu am nevoie să ştiu ce au 
descoperit alţii, e nimic, pff! Mă voi descurca singur, capacităţile mele şi 
observaţiile mele îmi ajung...” Săracul! Îi vor trebui mai mulţi ani să descopere 
că o moleculă de apă e compusă dintr-un atom de oxigen şi doi atomi de 
hidrogen... Şi nu numai că îi vor trebui ani, dar făcând aceste experinţe el va 
provoca explozii, va degaja gaze toxice, etc. Deci, e clar, va deveni un pericol 
pentru el însuşi şi pentru alţii, şi nu e sigur că va fabrica o picătură de apă! 

lată ce se petrec cu toţi cei care se avântă în viață imaginându-şi că pot 
să conteze numai pe ei înşişi, numai pe propriile capacităţi: îşi vor sparge 
capul şi vor sparge şi capetele altora. Desigur, după multe vânătăi şi cucuie 
majoritatea reuşeşte să înveţe câte ceva. Dar câte prostii au făcut, cât timp 
pierdut! Fără a vorbi de cei care, complet dezorientaţi, se vor pierde. 

În elanul lor, tinerii sunt sinceri, o ştiu, dar dacă resping toată învăţătura 
celor mai în vârstă, ei nu sunt tocmai luminațţi. Aţi observat cum funcţionează 
un vapor? V-am dat des acest exemplu, pentru că exprimă cel mai bine 
echilibrul care trebuie să existe în fiinţa umană între impulsuri şi rațiune. În 
cala vaporului se găseşte combustibilul care permite propulsia sa şi de care se 
ocupă o echipă de oameni. Dar aceştia nu sunt lăsaţi fără informaţii, fără o 
direcţie. Există alții care supraveghează, care fac calcule şi care dau ordinele 
în funcţie de condiţiile exterioare: nu se păstrează aceeaşi viteză, sau aceeaşi 
direcţie atunci când urmează să vină o furtună sau atunci când marea este 
calmă, şi trebuie să fie atenţi la alte vapoare, la recifuri, asberguri... Ei bine, 
tinerii sunt adesea ca un vapor a căror mecanici sunt în plină activitate, iar 
vaporul scârțâie, fumegă, e în plină viteză, se loveşte de stânci sau de alte 

vapoare şi iată naufragiul. Ei da, lipseşte căpitanul pentru a observa, a reflecta 
şi de a găsi direcția cea mai bună. 

În cursul evoluţiei, vedem că omul a trecut progresiv la statura dreaptă. 
În vârful corpului său există un cap. De ce? Pentru că el e destinat pentru a 
controla, a echilibra, a orienta forțele, energiile pentru a le utiliza pentru 
realizarea sa. Da, sunt multe de reflectat asupra acestui loc al capului la 
oameni. Dar tinerii suprimă capul, foarte simplu. Sau, mai rău, se folosesc de 
el pentru a face prostii şi a găsi argumente pentru a se justifica mai apoi. 

Şi eu am fost tânăr, şi eu am avut dorința de a acţiona, dea mă 
manifesta, de a arăta de ce sunt capabil. Dar ce aş fi făcut dacă nu aş fi avut 
învățământul şi un Maestru?... E periculos să o luaţi, aşa, pe o direcţie, fără 
câteva informaţii asupra a ceea ce riscati să întâlniți. Dar se spune că tineretul 
nu vede pericolul. Fără teamă, ei se lansează în prăpastie. Ei bine, eu sunt 
mai puţin răutăcios; eu devin răutăcios numai când situaţia e clară în faţa mea. 
Cât timp nu e clară, sunt prudent, mă încred. 

Acum, voi mai adăuga ceva foarte important. Cu toate că e adevărat că 
tinerii au nevoie de experiența predecesorilor lor pentru a nu se rătăci în 
aventură, este de asemenea adevărat că odată instruiți şi luminaţi, e rândul lor 
de a lucra şi de a-şi face experienţele. Odată ce şi-au găsit drumul şi au în faţa 
lor cele mai bune exemple, ei nu trebuie să conteze decât pe ei înşişi; 
achiziţiile altora rămân ale altora, acum e rândul lor pentru a-şi face propriile 
achiziții. 

Să luăm un exemplu foarte simplu din viața cotidiană. Aveţi rețeta unei 
mâncări care v-a fost dată de un bucătar excelent şi aveţi de asemenea toate 
ingredientele necesare cumpărate din cele mai bune magazine; dacă nu vă 
veți decide să mergeţi în bucătărie pentru a o prepara, nu veţi avea nimic de 
mâncare. Şi dacă continuaţi mult timp aşa, veţi sfârşi prin a muri de foame. 
Deci, e adevărat, fiecare trebuie să-şi facă experienţele, trebuie să înveţe să 
se descurce singur, dar numai după ce posedă toate elementele, pentru ca 
aceste experiențe să fie cu adevărat fructuoase. 


Cap XIII Să ne comparăm cu cei mai mari pentru a evolua 


Din timp în timp e bine ca tinerii să-şi dea seama că viaţa lor nu va putea 
continua etern fără griji şi că trebuie să înceapă să se pregătească pentru 
responsabilităţile lor viitoare odată ajunşi la vârsta adultă. Am spus 
întotdeauna tinerilor: pregătiţi-vă, nu trebuie să aşteptaţi să vă aflaţi în fața 
problemelor şi dificultăţilor pentru a vă întreba cum le veţi rezolva. În acel 
moment va fi prea târziu, pentru că nu veţi putea face faţă situaţiilor, de pe azi 
pe mâine, pe care nu vi le-aţi închipuit niciodată şi care necesită calități pe 
care nu v-aţi preocupat să le dobândiți. 

E adevărat că adulţii sunt adesea vinovaţi. Ei se plâng de lejeritatea şi 
nepăsarea tinerilor fără a-şi da seama că aceştia nu pot, la vârsta lor şi la 
puţina lor experienţă, avea aceeaşi viziune a lucrurilor şi aceeaşi reacţii ca ei. 
Sau îşi spun: “Dar sunt tineri, trebuie să-i lăsăm să se distreze, au mai târziu 
tot timpul să se gândească la lucruri serioase...” Desigur, trebuie ca tineretul 
să se şi amuze şi să se distreze; dar e util de asemenea ca ei să nu se 

limiteze la ceea ce este exclusiv pentru vârsta lor. Adolescentii trebuie să facă 
eforturi în această direcție, şi adulţii de asemenea. 

Adolescentii trebuie să simtă ceea ce le permite să meargă mai departe 
în înțelegerea lucrurilor şi să pună întrebări adulţilor: părinţilor, profesorilor lor, 
prietenilor mai în vârstă. lar adulții trebuie să nu se scape de ei în câteva 
secunde, ci să-şi rupă din timp pentru a răspunde corect. Trebuie să încerce 
să-şi dea seama ce cuvinte, ce explicaţii vor putea, la un anumit moment dat, 
face bine adolescenților care manifectă neînțelegere sau prea mare 
inconştienţă în faţa unui eveniment sau situaţii pe care nu o înţeleg. După 
aceasta, tinerii pot continua cu activitățile şi distracţiile pentru vârsta lor. Dar 
din timp în timp, e bine să înveţe să aibă preocupări de un alt ordin, să se 
gândească mai departe, să anticipeze viitorul. 

Ce împiedică adesea tinerii să progreseze este tendinţa lor de a se gândi 
că ei ajuns deja la perfecțiune, că ştiu totul. Până în ziua când, făcând câteva 
experienţe nefericite, îşi dau seama că nu cunosc mare lucru de fapt. Şi iată, e 
foarte bine, acum cel puţin există speranţa să ia o direcţie bună. 

Una dintre cele mai bune metode pentru a progresa este acea de a ne 
compara cu cei ce ne depăşesc, pentru că această comparaţie ne dă impulsul 
de a merge mai departe. Atât timp cât ne comparăm cu ființe mediocre sau 
rele, ne spunem că suntem ceva mai buni şi ne oprim aici. Dacă suntem deja 
atât de avansați, de ce să mergem mai departe? Câţi oameni s-au oprit din 
evoluţia lor pentru că au neglijat să se compare cu ființe care îi depăşeau şi pe 
care să le ia drept modele! 

Veţi spune că nu vedeţi în jurul vostru exemple de moralitate şi de 
elevare spirituală pe care să le imitați. Sunteţi siguri? Şi chiar admiţănd 
aceasta, vă voi spune că nu e neapărat necesar să întâlniți aceste ființe în 
planul fizic: cărţile vă pot ajuta. Da, cărţile care vă povestesc despre viaţa şi 
munca înțelepţilor, sfinţilor, Iniţiaţilor şi marilor Maeştri ai trecutului, acestea nu 
lipsesc! Citiţi-le pentru a vedea cine au fost şi ce au făcut, şi comparati toate 
acestea cu ceea ce sunteţi şi ceea ce ați realizat. 

Este tocmai ceea ce am făcut şi eu, la vârsta de şaisprezece ani. Încă 
nu-l întâlnisem pe Maestrul Peter Deunov. În acea perioadă, locuiam la Varna 
şi căutam pe cineva care să mă poată ghida. Mergeam la biserică să-i ascult 
pe preoţi, mergeam de asemenea să-i ascult pe pastorii protestanți, îi 
ascultam făcând citate din Biblie, dar când vedeam fețele lor, oh! la la! 
Simţeam că erau atât de departe de adevărata viaţă! Dar citeam cărţi care 
povesteau despre viața unor ființe excepționale, a binefăcătorilor umanității, şi 
aceasta îmi dădeau dorinţa de a mă ameliora pentru a-i putea imita. 

Îmi aduc aminte mai ales de o carte care menţiona existenţa de secole în 
munții Himalaei a unei Fraternități de Fiinţe care se adunau pentru a răspândi 
lumina în lume; atunci, în fiecare zi, cu gândul eram cu ei, mă legam de acea 
Fraternitate, şi primeam nişte inspiraţii extraordinare... Deci, dacă nu găsiţi în 
jurul vostru ființe capabile să vă conducă pe drumul luminii, nimic nu vă 
împiedică de a le căuta între cei care au trăit în trecut şi de a vă lega de ele 
prin intermediul gândurilor. Dar nu e o scuză să stagnaţi în mediocritate sau în 
greşeală, sub pretext că nu aţi întâlnit pe cineva capabil de a vă ghida. Dacă 
sunteți sinceri, dacă căutaţi cu adevărat lumina, o veţi găsi. Cerul nu a lăsat 

niciodată pe cineva care caută sincer să se amelioreze şi să lucreze util pentru 
alţii să se rătăcească. 

Trebuie să vă obişnuiţi să ridicaţi în fiecare zi ochii spre înalt, adică să vă 
gândiţi la toate acele creaturi, toate Fiinţele care ne depăşesc în inteligență, 
înțelepciune, putere, frumusețe şi bogăţie spirituală, pentru a fi cu adevărat 
luminat şi inspirat. Şi chiar, vă voi spune că nu e suficient să vă comparațţi cu 
oamenii, oricât de elevaţi ar fi ei. Trebuie, de asemenea, să vă comparati cu 
stelele, cu imensitatea, cu Dumnezeu Însuşi. Numai astfel veţi putea uita 
micimea voastră, insuficiențele voastre, nu pentru a fi strivit, ci pentru a simți 
un elan trezindu-se în voi, pentru a putea sări peste obstacole. 

Cât timp ne vom ţine ochii îndreptaţi asupra micilor lucruri de pe pământ, 
pasagere, elanul se diminuează şi nu vom avea nici o dorinţă de a face ceva 
mare. Când vedem diferenţele care există între ființele umane, cum unii sunt 
mereu împinşi să realizeze lucruri mari, în timp ce alţii sunt ocupați numai cu 
nimicuri şi meschinării, ne punem întrebarea: “Dar de ce această diferență? De 
unde vine ea?” Ei bine, e simplu. Primii privesc spre înalt, se compară cu toţi 
cei care i-au depăşit şi îi iau de model, în timp ce ceilalți se mulțumesc cu 
comparații atât de inferioare încât se găsesc a fi mereu bine şi nu 
progresează. Pentru a evolua, ne trebuie un exemplu, un eşantion cu care să 
ne comparăm, şi acest eşantion este viața şi învăţătura tuturor Fiinţelor cele 
mai pure, cele mai înțelepte, cele mai nobile. 

Acum, când spun să luăm ca exemplu marile ființe din trecut, aceasta nu 
înseamnă că trebuie să ne conformăm exact învăţământului lor în toate 
detaliile. Ceea ce trebuie să conservăm sunt principiile. Cât despre forme, care 
urmează legea vieţii, ele trebuie să se schimbe, să evolueze. Înțelegerea 
greşită a acestei legi poate provoca multe neînțelegeri. Unii, voind să rejecteze 
formele pe care le găsesc depăşite, rejectează şi principiile. Rezultatul este că 
acei ce rejectează principiile nu mai au busolă pentru a se orienta (de aceea 
se spune că sunt debusolaţi). Cât despre cei care se agaţă de forme, ei se 
sclerozează şi nu aduc nimic epocii lor. 

E foarte important ca tinerii să înțeleagă aceasta, pentru că ei sunt cei 
care simt nevoia de a respinge vechile forme, şi e bine; dar prea des, ei 
resping de asemenea şi principiile eterne. Veţi spune: “Dar care sunt aceste 
principii care trebuie conservate?” Toate acelea care pun accentul pe 
preponderența spiritului, adică bunătate, generozitate, dragoste, puritate, 
sacrificiu... Nu contează formele în care le manifestaţi, aici sunteţi liberi. Dar 
nu sunteți liberi să respingeţi aceste principii, pentru că ele sunt eterne. 


Cap XIV Vointa susținută de dragoste 


Aţi dori câteodată să rezistaţi anumitor tentaţii, pentru că simtiți că dacă 
nu veţi rezista, veți fi antrenat în aventuri deplorabile, dar contrar dorințelor 
voastre, nu reuşiţi să vă dominați şi cădeţi pradă lor. De ce? Pentru că nu aţi 
dezvoltat în voi o dragoste pentru ceva mai frumos, mai mare, care ar putea să 
se opună instinctelor voastre. Dacă posedaţi această dragoste, ea va fi cea 
cea care va lupta şi vă va permite să câştigaţi. Voința singură nu e suficientă 

pentru a lupta; la un moment dat ea va capitula. Nu e suficient să spuneţi: “Nu 
mă voi lăsa antrenat, voi rezista...” Pentru a rezista la ceea ce vă trage în jos, 
trebuie să fiți ajutat de o forță care vă ridice în sus, spre o lume superioară. 

Când văd pe cineva care se laudă că ar putea învinge tentaţiile fără să 
aibă dragoste pentru lumea luminii, a purității, pot să-i spun: “Tu nu ai asociaţi, 
nu ai prieteni, nu vei rezista. Dacă vrei să reuşeşti, trebuie să pui în capul tău, 
în sufletul tău, tot ceea ce există mai nobil, mai mare, şi astfel forțele obscure 
vor fi obligate să se supună din cauza prezenţei în tine a acelor locuitori ai 
lumii divine.” lată ceea ce trebuie să înțelegeți, altfel ce aţi putea face, în fața 
acestor puteri milenare a instinctului? Nimeni nu poate rezista. 

Cel care se înhamă să lupte singur se slăbeşte, da, pentru că se înhamă 
contra lui însuşi, iar această divizare îl face şi mai vulnerabil. E foarte periculos 
să lupti împotriva propriei persoane: nu numai că nu vei obţine victoria cu 
adevărat contra inamicului dinăuntru, dar vei sfârşi prin a te dezagrega. Morala 
şi religiile care nu încetează să predice despre înhămarea la luptă contra răului 
nu conosc adevărata psihologie. Trebuie să învăţăm să le învingem, da, dar 
fără a lupta. Cum? Cerând altor forțe din voi să lupte în locul vostru, iar aceşti 
“alții” nu pot fi decât puterile luminoase pe care le hrăniţi graţie dragostei 
voastre pentru tot ceea ce este frumos, mare, divin. În loc de a vă ataca direct 
instinctele, iar apoi să vă treziți puşi la pământ sau să simţiţi nevoia să vă 
refulaţi, voi le veţi opune forțe luminoase care vor neutraliza totul, natural. 

Veţi crede poate că mă contrazic, pentru că pe de altă parte v-am tot 
spus că nu dezvoltați suficient voința şi stăpânirea de sine. Nu, nu e o 
contradicție, ceea ce v-am spus atunci e tocmai că nu şiiţi încă cum să vă 
exersaţi şi să vă dezvoltați voința. Voința trebuie să fie susținută de dragoste. 
Dacă nu iubiţi cu adevărat ceva anume, nu veţi avea o dorinţă atât de mare 
pentru a face eforturi pentru a obține acel lucru, şi în ciuda a tot ce faceți 
pentru a vă obliga, nu veţi putea avea rezultate bune, vă veţi arăta distrat, 
neglijent, neîndemânatic, sau dur şi casant. 

Aceasta nu înseamnă că nu trebuie să vă exersaţi voința. Din contră, e 
bine să căutaţi ocaziile în care puteţi face proba stăpânirii de sine, învățând de 
exemplu să rezistați foamei, setei, căldurii, frigului, oboselii. Nu e cazul, 
evident, de a trăi în privaţiuni, nici de a deveni yoghini, nu. Dar priviţi: în 
general cel căruia îi este foame sau sete se grăbeşte pentru a găsi imediat 
ceva de mâncare sau de băut, iar dacă nu găseşte imediat, se plânge, 
bombăne, se supără. Observaţi-vă, observați şi pe alții, şi veţi vedea că în 
multe ocazii oamenii nu suportă să nu-şi poată satisface imediat dorinţele, şi 
chiar capriciile. Atunci cum vor rezista furiei, geloziei, urii, dorințelor sexuale? 
Chiar dacă ştiu că, în anumite cazuri, ar fi mai bine să reziste, ei nu o pot face, 
nu au exersat aceasta niciodată. 

Tinerii trebuie să înceapă foarte devreme să găsească în viaţa cotidiană 
ocazii de a se stăpâni, de a se întări. Şi chiar voi spune, voi insista aici, 
acestea nu trebuie să vină din partea adulţilor. Tinerii sunt cei care trebuie să 
să facă propriile eforturi de voinţă pentru a accepta anumite constrângeri. 
Desigur părinţii, instructorii au rolul lor, dar mai mult un rol de a explica, pentru 
a aduce tinerii să înţeleagă utilitatea eforturilor lor. Apoi, e rândul lor să 
găsească cum să continue, mai târziu, pe calea stăpânirii de sine. Eu nu spun 

— aceasta depinde mai ales de caracterul adolescenților — că câteva interdicții 
sau, din contră, câteva ordine, nu sunt câteodată necesare, dar toată educaţia 
trebuie să-i aducă pe tineri să recunoască ei înşişi avantajele de a şti să se 
controleze. Această învățare a stăpânirii de sine este esenţială pentru viitorul 
lor. 

E deci necesar să vă exersaţi voinţa, dar fără a uita că nu veţi reuşi să 
vă stăpâniţi tendinţele instinctive decât prin dragostea pentru ceva elevat, un 
înalt ideal (a se vedea “Înaltul ideal”, broşura nr. 307). Şi ce este un înalt ideal? 
E o aspirație către frumusețe, nu numai către frumuseţea fizică, materială, ci şi 
către frumuseţea spirituală, făcută din puritate, lumină, armonie. Contemplaţi 
această frumusețe, sunteţi atras de ea, şi natural, spontan, fără a vă forța, 
lăsaţi de o parte tot ceea ce este urât, obscur, dezordonat. Această dragoste 
pentru frumuseţe vă protejează, ca un veşmânt foarte frumos pe care nu vreți 
să-l murdăriți. 

Ce faceți atunci când purtaţi haine frumoase, la care ţineţi? Nu vă 
angajaţi în activităţi care le-ar putea sfâşia sau murdări; instinctiv, aveţi grijă la 
gesturile voastre, la locurile unde vă aşezaţi. Ei bine, iată, dacă vă veţi decide 
să cultivați în voi gustul pentru lumea frumuseţii, a armoniei şi dorința de a vă 
apropia de ea, veţi simţi încet-încet țesându-se în jurul vostru un veşmânt 
subtil pe care vreţi să-l protejaţi, şi în acest fel vă veţi proteja şi pe voi. 

În Cărţile sacre se menţionează adesea rolul jucat de hainele preţioase. 
Acest veşmânt este simbolic. El reprezintă aura, adică emanaţia spirituală a 
fiinţei interioare. În Vechiul testament este spus că fiii lui lacob îl invidiau pe 
fratele lor losif pentru că avea o tunică frumoasă. De fiecare dată când Moise 
menționează această tunică, el precizează că avea mai multe culori, ceea ce 
dovedeşte că era simbolul aurei, ale cărei culori pure şi strălucitoare 
corespund diferitelor calități şi virtuţi. Acest veşmânt de lumină, acest veşmânt 
de culoare, străduiţi-vă să-l țeseţi cu răbdare, graţie dragostei voastre pentru 
lumea divină, graţie dorinţei de a vedea lumea divină manifestându-se prin 
intermediul vostru, pentru că ea vă va permite să treceţi printre seducții şi 
tentaţii fără a vă lăsa pradă lor. Dar încă o dată, să nu credeți că fără un înalt 
ideal, fără aceste arme ale dragostei şi luminii veţi putea obţine victoria. 


Cap XV Nu vă lăsați învinşi niciodată 


Nu renunţați niciodată să reacţionaţi la unele tendințe sau obişnuinţe 
mentale periculoase, pentru că cu timpul veţi deveni încet-încet prizonierul lor. 
Şi nu spuneți: “Oh! La momentul potrivit mă voi corecta, voi redresa situația!”. 
Nu, vă faceți iluzii, tocmai în momentul când veți vrea să reluați direcția cea 
bună aceste tendinţe se vor manifesta cu putere mai mare. Da, chiar în ziua 
când veţi vrea să vă redresaţi vă veţi da seama cât de mult sunteţi legaţi! Cât 
timp nu eşti conştient că eşti sclav şi nu vrei să faci nimic pentru a scăpa, nu 
simţi că eşti aservit, dar în ziua când vrei să te eliberezi, ai, ai, ai!... Deci, 
atenţie, nu vă lăsaţi în voia voastră spunând că, la momentul potrivit veţi reuşi 
să vă veniţi în fire. Desigur, dacă o veţi dori cu adevărat, veţi reuşi, dar cu un 
efort mult mai mare şi cu dureri! 

De când eşti tânăr e momentul să te obişnuieşti să ai o atitudine 
interioară corectă vis a vis de situaţiile şi evenimentele existenţei. De exemplu, 
atunci când aveţi un eşec, de ce să reacţionaţi ca şi cum aţi pierdut totul, ca şi 
cum lumea întreagă s-ar prăbuşi? Încercaţi din contră să conştientizaţi tot ceea 
ce încă aveți: sănătate, o familie, prieteni... şi mulțumiți Cerului pentru această 
bogăţie. Imaginaţi-vă cum ar fi să fiți paralizat, sau fără casă, hrană, părinți... 
Atunci, în loc să suferiţi mereu pentru ceea ce vă lipseşte, învăţaţi să vă 
bucurati de ceea ce aveţi. Că sunteţi supărat pe moment pentru o jignire, o 
deceptie, un insucces, bun, e normal. Dar e inscuzabil a rămâne pe loc 
rumegând necazurile voastre, uitând toate motivele pe care le aveţi de a fi 
fericit şi recunoscător. Păziţi-vă, altfel va veni o zi în care nu vă veţi mai putea 
debarasa de această tendinţă spre tristeţe şi veți fi pierdut. 

Care sunt ființele care suscită respectul, admiraţia? Sunt cele care au 
luptat, care s-au depăşit, cele care triumfă peste obstacole şi încercări. De ce, 
de exemplu, oamenii, şi mai ales tinerii, admiră atât de mult sportivii? Tocmai 
pentru că ei caută mereu să se depăşească. Chiar dacă nu e vorba decât de a 
alerga, a sării, a înnota, a se cățăra, gustul pentru efort, rezistenţa, curajul sunt 
considerate ca şi mari calităţi. Atunci, nu merită să încercați să manifestați 
aceleaşi calități în viaţa de toate zilele? E bine să îţi concentrezi toate eforturile 
pentru a vrea să fugi sau să înoţi cel mai repede sau cel mai mult timp, să sari 
cel mai sus, să prinzi cel mai bine balonul şi apoi să-l trimiţi în plasă, dar e încă 
şi mai util să îţi spui: “Voi fi mai răbdător în dificultăţi, voi învinge tristeţea şi 
supărarea, mă voi stăpâni mai bine.” Ei da, aici de asemenea putem face 
isprăvi, putem obţine victorii. De ce să nu încercaţi? 

Cel mai bun mijloc de a progresa este de a nu vă bara calea, de anu 
admite limite, exact invers de cum fac majoritatea oamenilor care nu încetează 
să gândească sau să spună: “Această muncă e prea grea pentru mine”... “Ce 
condiţii înspăimântătoare! Nu voi putea rezista... “Nu voi putea suporta 
niciodată aceasta”... Când eşti convins de la început că eşti incapabil, slab, 
vulnerabil, evident că nu poţi decât capitula. Din contră, trebuie să-ţi spui: “Voi 
suporta, voi rezista, voi triumfa.” Dacă nu am reuşit acum, nu e grav, voi face 
mai bine data viitoare. Esenţialul este de a nu vă da bătut, de a nu vă lăsa 
strivit. 

Desigur, când eşti tânăr, e dificil să lupţi împotriva unor indispoziții 
interioare, dar există metode. Atunci când vă simțţiţi speriat, amețit, nu trebuie 
să rămânețţi aşa, în învălmăşeala acestor stări negative, pentru că nu e sigur 
că nu se vor înrădăcina, ci trebuie să găsiţi alte mijloace. Aţi văzut o pasăre 
ciugulind grâul de pe jos. lată o pisică se apropie. Ce face pasărea? Aşteaptă 
pisica pentru a o înfrunta? Nu! Ea ştie că ar fi devorată şi îşi ia zborul. Cum se 
face că oamenii nu au înţeles încă ceea ce au înțeles păsărelele? Veţi spune: 
“Dar cum să ne luăm zborul?” Deplasându-vă prin gândire, prin rugăciune spre 
regiunile unde domneşte pacea, frumuseţea şi lumina... Anumite cărţi, 
anumite bucăţi muzicale pot să vă ajute, dar de asemena şi contactul cu 
natura şi mai ales munca imaginaţiei. 

Adolescenţa e perioada când imaginaţia este cea mai activă, dar este şi 
perioada în care tinerii ştiu cel mai puţin să se servească de ea, lăsându-se în 
voia viselor, senzaţiilor şi dorințelor lor, întreţinând în ei o stare de neclar, de 

vag, care îi slăbeşte. Şi nimeni nu e lângă ei să îi pună pună în gardă 
împotriva efectelor imaginaţiei hrănită de senzualitate, tristețe sau insatisfacţie. 
Despre un adolescent care visează se spune, zâmbind, că e un poet! Dar ce 
sunt aceste reverii şi această “poezie”? Un băiat, o fată care îşi lasă imaginaţia 
să fie prada oricărui sentiment, oricărei dorințe sau imagine va sfârşi prin a fi 
invadat de stări negative. 

Imaginaţia este o forță formidabilă pe care omul poate să o utilizeze 
pentru edificarea sa, ca şi pentru ruina sa. Deci, atunci când vă simţiţi nefericit, 
descurajat, în loc să rămâneţi aşa fără a face nimic în afară de a vă îndopa cu 
pilule sau a încurca pe alţii etalându-le angoazele şi coşmarele voastre, 
gândiţi-vă să lucraţi cu imaginaţia. Îmaginaţi-vă înconjurat de lumină, trimițând 
dragostea voastră în lumea întreagă, rezistând dificultăţilor şi tentaţiilor... Puțin 
câte puţin, imaginile pe care le formați vor deveni vii, ele vor acţiona asupra 
voastră, ele vă vor transforma în acelaşi timp atrăgând din univers elemente 
potrivite pentru a le introduce în voi. Desigur, mult timp şi multă muncă vor fi 
necesare. La început, efectele acestor exerciţii nu se vor face simţite prea mult 
timp. Va trebui să le repetati. Dar într-o zi, rezultatul va fi vizibil, definitiv, nu 
veţi mai putea să vă îndoiţi. Veţi simţi deasupra voastră o entitate vie care vă 
protejează, vă instruieşte, vă purifică, vă luminează şi în cazurile dificile vă 
aduce susţinerea de care aveţi nevoie. 

Da, pentru aceasta trebuie făcute exerciţii, iar cei ce le neglijează lasă se 
acumuleze asupra lor straturi apăsătoare şi obscure, până în ziua în care nu 
vor mai putea reacţiona: ei sunt striviţi, nimiciţi şi nu se gândesc decât să se 
suprime. Dar, Doamne Dumnezeule, de ce să ajungă aici? Trebuie să se ştie 
că nici un efort nu se pierde. Chiar dacă pe moment nu reuşiţi, tot efortul făcut 
rămâne dobândit pentru mai târziu. Trebuie numai să perseverați, şi mai ales 
să nu vă lăsaţi pradă dorinţei de a vă suprima. 

Cazurile de sinucidere sunt toate diferite, dar pot fi reduse la trei cauze: 
o lipsă în intelect, sau o lipsă în inimă sau o lipsă în voinţă. Pentru că dacă 
aveţi o bună înţelegere a lucrurilor, dacă ştiţi că există o lume divină populată 
de o multitudine de ființe splendide şi că lumea noastră fizică este opera 
acestor ființe de lumină... dacă ştiţi că sentimentele şi dorințele sunt de o 
putere aşa de mare încât cu răbdare, tenacitate veţi reuşi să le realizaţi... în 
fine, dacă veţi reuşi să vă stăpâniţi şi să consideraţi toate dificultăţile ca şi un 
mijloc de a vă exersa voinţa... da, dacă veţi reuşi să îndepliniţi din ce în ce mai 
bine cele trei condiţii, niciodată nu veţi decide să vă puneţi capăt vieţii. Chiar şi 
mizeria, chiar şi privaţiunile, bolile, singurătatea, persecuțiile nu vor reuşi să vă 
învingă, voi veti fi cei care veţi triumfa. 

Acum, orice ar fi, nu uitaţi niciodată că Dumnezeu a creat omul după 
chipul său şi că, oricare ar fi gradul său de decădere sau disperare în care 
poate cădea, e imposibil să se piardă definitiv, el va fi mereu reţinut pe 
marginea prăpastiei. Pe moment, putem crede că e pe cale de a se arunca cu 
capul în prăpastie, dar în realitate orice ar face, oricare ar fi pericolele la care 
se supune, el va sfârşi prin a fi salvat. Pentru că el poartă amprenta divină 
înscrisă profund în el: ea este cea care, chiar în momentul în care îl credem pe 
cale de a se pierde pentru totdeauna, îl reţine ca o mână puternică şi îi dă 
posibilitatea de a-şi relua drumul spre lumină. 

Reţineţi bine aceasta: chiar dacă omul este pradă forțelor care îl atrag 
spre abis, nimic nu este niciodată iremediabil pierdut, pentru că Creatorul a 
pus în el un fel de zăvor de securitate, o scânteie care va atesta pentru 
eternitate apartenenţa sa divină. 


Cap XVI Nu vă descurajați din cauza defectelor 


Câţi tineri plini de entuziasm şi speranţă îşi imaginează că pentru a 
deveni ființe excepţionale, eroi, sfinți chiar, e suficient numai de a a-şi dori 
aceasta! Dar iată că puţin câte puţin îşi dau seama de imperfecţiunile şi de 
slăbiciunile lor, iar atunci sunt nefericiţi şi se descurajează. După ce au crezut 
că erau atât de puternici, mari, puri, etc., ei se găsesc mizarabili, aproape 
nimic. Ei au exagerat într-un sens, iar acum ei exagerează în altul... 

“Deci, ce-i de făcut?” veţi spune voi. În loc să vă lamentaţi de 
imperfectiunile şi de defectele voastre care vă barează drumul, vă împiedică 
să vă atingeţi scopul, trebuie să vă spuneţi: “Pentru că mi-am adunat aceste 
obstacole în drumul meu, pentru că am ajuns în acest punct în care sunt legat, 
înseamnă că am fost puternic!” Şi în loc să disperaţi, încercaţi să fiți mândru... 
da, mândru! Pentru că aceste defecte, voi vi le-aţi format; sunt copiii voştri şi 
sunteți tatăl şi mama lor. Deci, aveţi o forță excepţională! 

Desigur, veţi crede că ce povestesc aici este fără sens. Nu tocmai. Citiţi 
“Tarass Bulba”, romanul lui Gogol, şi veţi avea exemplul unui tată care ştia să 
fie mândru de fiii săi. Tarass Bulba era un brav cazac care îşi trimisese cei doi 
fii să studieze la seminarul de la Kiev. Atunci când, odată studiile terminate, au 
revenit la tatăl lor, erau doi vlăjgani solizi. Bucuros să-i vadă în aşa formă 
bună, Tarass bulba îi bruschează dându-le câteva lovituri pe umăr. Dar iată că 
fii nu s-au lăsat, ei au întors loviturile.. şi iată încăierarea! (Ce vreţi, erau 
cazaci!) Într-o clipă fii îl puseră la pământ pe tatăl lor. Şi credeţi că Tarass 
Bulba s-a supărat? Deloc. Fiii săi erau din carnea şi sângele său, era mândru 
să-i vadă atât de viguroşi. Că l-au strivit, că era să-l omoare, asta e altă 
poveste. Ei bine, iată un om inteligent. 

Cel care este tare pentru partea negativă, poate fi tot atât de tare pentru 
partea pozitivă. Nu în două sau trei zile fabricaţi toate aceste defecte, aceşti 
şnapani care vi se opun; au trebuit ani, reîncarnări chiar. Deci acum, dacă 
sunteți inteligent veţi spune: “A trebuit mult timp pentru a le forma, ei bine, le 
voi face să dispară oricât timp ar lua, şi voi crea în locul lor ființe de lumină 
care vor veni să mă protejeze, să mă susţină.” Şi în loc să disperaţi, puneţi-vă 
imediat pe treabă. 

Pentru că acesta e singurul lucru important: a vă pune pe treabă. E o 
intreprindere dificilă, a te perfecționa: mulţi sfârşesc prin a renunţa, în timp ce 
alţii, atât de dezamăgiţi de ei înşişi, disperă şi se gândesc la sinucidere. Ei 
bine, primii sunt slabi şi leneşi, iar ceilalţi sunt orgolioşi. Nu există nici un motiv 
pentru a te lăsa pradă disperării pentru că îţi dai seama că eşti departe de a 
corespunde imagine magnifice pe care ţi-ai făcut-o despre tine. Trebuie să fii 
smerit şi să-ți spui: “Nu ai reuşit de data aceasta, dar nu-i nimic, continuă. 
Efortul este cel care contează, nu reuşita.” Evident că e greu, evident că veți 
trece prin înălţimi şi prin adâncimi. 

Şi eu de asemenea, mai ştiu ceva. Dacă credeţi că am fost mereu 
înțelept şi rezonabil... Ei nu, din păcate nu. Când eram mic, toată lumea se 
plângea de mine: aprindeam focuri, provocam explozii şi furam fructe de la 
vecini. Nu eram conştient că acţionam rău, şi îmi veneau tot felul de idei pentru 
a face prostii. Şi iată că într-o zi — aveam şase sau şapte ani — o broşură mi-a 
căzut în mână: era viaţa sfântului Atanasie. Nu îmi mai amintesc ce era scris 
în ea, numai că am fost foarte impresionat: atunci, pentru prima oară am 
înțeles că nu eram în ordine. Şi atunci, am plâns, m-am căit şi am luat o 
decizie bună, am vrut şi eu să devin un sfânt. Din păcate aceasta nu a durat 
prea mult, am uitat totul repede. 

Puțin mai târziu am citit Proverbele lui Solomon. Vă daţi seama, 
Proverbele lui Solomon!... În şcoala noastră (aici aveam nouă ani) era o 
bibliotecă; m-am înscris şi într-o zi am luat Proverbele lui Solomon fără a şti 
despre ce era vorba. Eram prea tânăr, lectura aceea nu era chiar pentru mine, 
dar în fine... Şi citeam: “Ascultă-l pe tatăl tău şi pe mama ta...” şi multe alte 
reguli şi sfaturi bune. Era vorba despre înțelepciune într-un fel în care nu era 
prea clar pentru mine, dar cu toate acestea mi-a plăcut foarte mult... şi am 
şterpelit cartea. Ei da, vedeţi, e momentul confesiunilor. Pentru un timp am 
rămas sub buna influenţă a înțelepciunii şi eram fericit. Dar nici aceasta nu a 
durat prea mult. Cât despre carte, liniştiţi-vă, până la urmă am dat-o înapoi: am 
reținut câteva lecţii de înțelepciune! 

Şi apoi, mai târziu, aveam vreo doisprezece ani — mergeam adesea în 
pădure cu tăietorii de lemne care făceau cărbune de lemn. Îmi plăcea să merg 
cu ei, iar ei mă iubeau foarte mult. Într-o zi, pentru a nu mă plictisi în timp ce ei 
lucrau, unul dintre ei mi-a dat Evangheliile. Şi am început să citesc 
Evangheliile! Din nou ceva s-a petrecut în mine, din nou m-am găsit un mare 
păcătos, am plâns, m-am căit!... Ceea ce m-a frapat la vârsta aceea în 
Evanghelii, era istoria posedatului pe care lisus l-a scăpat de toţi demonii săi. 
Era extraordinar, acei demoni care, odată alungaţi din corpul omului, au intrat 
în purcei care s-au aruncat în mare şi s-au înecat... Dar mai ales imaginea 
care mi-a rămas era cea a posedatului care, odată scăpat de demoni, s-a 
aşezat cumințit, liniştit, la picioarele lui lisus. Da, vedeţi, aceasta m-a frapat, şi 
mi se părea că şi eu sunt ca acel posedat, cumințit, liniştit, aşezat la picioarele 
lui lisus. Această impresie a durat un anumit timp, apoi ea s-a şters şi din nou 
am început să fac tot felul de prostii ca şi băieții de vârsta mea. 

Au mai trecut încă doi sau trei ani, şi pe la vârsta de şaisprezece ani, din 
nou lectura unei cărți m-a bulversat, dar de data aceasta efectul a fost 
fulgerător. Da, a fost ca şi fulgerul, ca un foc devorant care m-a strivit, şi 
începând din acel moment, s-a terminat, am intrat definitiv pe calea luminii. 

Unii vor spune: “ Da, dar noi nu mai avem şaisprezece ani şi nu am 
reuşit să mergem pe această cale a luminii. În ciuda judecății noastre corecte, 
suntem adesea indecişi, schimbători.' Da, desigur, dar nu vă descurajați. 
Esenţialul este de a nu pierde niciodată dorinţa de a progresa. Dacă cădeţi, nu 
e grav, cu condiţia să faceţi mereu efortul de a vă ridica. În toate cicumstanţele 
vieţii, cel mai important lucru este a păstra dorința de a ne perfecționa. Pentru 
că e loc mereu pentru a ne perfecționa, ideea de perfecţionare este 
inseparabilă de existența umană. 

Cap XVII Adevăratul artist al viitorului 


Mulţi tineri se plâng că nimic din ceea ce li se propune nu răspunde 
aspirațiilor lor. Dar ştiu ei ceea ce doresc cu adevărat? Fac încercări, îşi 
sparg capul şi sunt nefericiţi pentru că nu ştiu de ce au nevoie, când de 
fapt au nevoie de a crea. Da, au nevoie să creeze frumuseţe, poezie, 
muzică, culori, forme. 

Din păcate, atunci când observăm ce e pe cale să devină arta zilelor 
noastre, adesea nu mai putem vorbi de creaţie, ci mai mult de dezagregare. 
Putem spune că, din ce în ce mai mult, artiştii vor să ne aducă spre haos: 
poezia devine o înşiruire de cuvinte alese haotic, unde fiecare găseşte sensul 
care îi place; muzica, sonorități bizare şi fragmentate sau un vacarm infernal; 
dansul, contorsiuni. Cât despre pictură sau sculptură, acestea nu sunt decât 
mâzgălituri, pete, mase informe. Dar cum să-i facem pe oameni să înțeleagă 
că această “evoluţie” a artei merge împotriva ordinei naturale a lucrurilor vrute 
de Inteligența cosmică? Pentru Inteligența cosmică, din haos trebuie să iasă 
ordinea, armonia, perfecțiunea. Ori, la ora actuală, şi mai ales în artă, se 
produce tocmai contrariul: oamenii se reîntorc la haos. 

Cu toate acestea, atâtea exemple în viața obişnuită arată cum trebuie să 
se petreacă lucrurile! Pentru a construi o casă, e nevoie de fier, lemn, 
cărămizi, ciment, nisip... dar nimeni nu se aşază pentru a locui în mijlocul 
acestor materiale adunate grămadă, ci se construieşte o casă; şi pentru a 
construi o casă, acestea nu se dispun oricum, ci se organizează pentru a 
realiză o lucrare terminată, adică un loc locuibil. lar când trebuie să invitaţi pe 
cineva pentru o masă, nu îi prezentaţi totul în vrac, pe masă, zarzavaturi 
necurățate, alimente cu oase şi sâmburi, ci îi oferiţi mâncăruri elaborate. Ei 
bine, iată că oamenii reacţionează rezonabil când e vorba să se adăpostească 
sau să se hrănească dar se poartă fără sens atunci când e vorba de artă: 
aproape nimic nu mai este construit, structurat, elaborat, ci totul este în 
dezordine, vraişte. 

Şi mai ales atunci când asculţi muzica pe care o interpretează tinerii la 
ora actuală, te înspăimânțţi. Tinerii nu ştiu că acele vociferări, acele tremurături 
demolează sistemul lor nervos. La ce a servit faptul că timp de secole 
muzicienii nu au făcut altceva decât să caute să descopere sonorități şi ritmuri 
capabile să trezească oamenilor senzațiile cele mai elevate, cele mai subtile, 
cele mai armonioase, dacă acum orice tapaj, orice urlătură, se poate numi 
muzică?... Dar eu ştiu bine că spunând acestea predic în deşert. Atunci, cu 
atât mai mult, eu continui filozofia mea, pentru mine însumi mai întâi, şi îi las 
pe alţii să încerce tot ceea ce vor. Să ştie numai că dacă continuă în această 
direcţie, acest lucru se va întoarce împotriva lor, pentru că această “artă” pe 
care ei o iubesc îi va demola. Deci, tinerii să reflecteze la aceasta ... 

Acum, le-aş mai spune de asemenea că cel mai important lucru nu este 
de a lucra cu pânza, lemnul sau cu sunetele, culorile... ci de a lucra asupra lor 
înşişi. lată adevărata materie primă! Artiştii crează într-o materie exterioară lor, 
lucrări exterioare lor; şi cum îşi concentrează eforturile asupra acestei materii 
exterioare lor, chiar dacă produc opere de artă (simfonii, poeme, tablouri, 

monumente), când îi întâlnim vedem că ei înşişi nu sunt atât de magnifici. 
Adesea, rămânem sideraţi: comportamentul lor, atitudinea lor sunt departe de 
tot ceea ce face frumusețea creațiilor lor; ei nu au nici echilibru, nici armonie, 
nici poezie. 

Şi e la fel şi pentru artiştii trecutului: când citim biografia lor şi le 
descoperim slăbiciunile, viciile, ne spunem că ar fi fost mai bine să nu 
cunoaştem operele lor şi nici chiar pe ei! Şi ceea ce este extraordinar, e că 
toată lumea acceptă această situaţie: se găseşte normal ca un om să creeze 
opere care atrag mulțimile, dar el însuşi fiind insuportabil pentru anturajul său; 
e normal să aducă celorlalţi plăcerea şi bucuria, el însuşi trăind în angoază şi 
agitație. 

Ei bine, eu vă voi spune că adevăratul artist este cel care e capabil să se 
ia pe el însuşi ca materie a creaţiei. Toate metodele vieţii spirituale sunt la 
dispoziția sa pentru a-l ajuta şi a-l inspira în această sarcină. E o concepţie a 
creaţiei artistice care este încă inedită, necunoscută, dar aceasta merită 
întregul vostru studiu şi întreaga voastră atenţie. Da, în voi înşivă trebuie să 
creați mai întâi poezia şi muzica, formele şi mişcările armonioase, culorile 
strălucitoare. Veţi spune: “Dar nimeni nu va vedea şi nu va auzi nimic!” 
Evident, nu va vedea şi nu va auzi această armonie în sensul în care vedem şi 
ascultăm formele artei obişnuite, dar anturajul vostru o va simti şi va fi încântat 
de aceasta. 

Nimic din ceea ce omul crează în interior nu rămâne fără efect, şi mai 
întâi pentru el însuşi. Dacă prin gândurile voastre, sentimentele voastre, 
dorințele voastre încercaţi să creaţi paradisul în voi, voi veți fi primii care îl veţi 
trăi. Şi apoi, puţin câte puţin, oamenii care se vor apropia de voi vor începe să 
simtă că există în voi izvoare care tâşnesc, păsări care cântă, flori care 
parfumează şi îşi vor spune unii altora: “Cunoaşteţi această grădină? Ce pace, 
ce puritate, ce binecuvântare!” 

Adevărații artişti ai viitorului vor fi cei care vor întreprinde această 
formidabilă muncă a creaţiei interioare. Deci, şi voi, pregătiți-vă. Şi nu căutați 
pretexte că sunteţi săraci, în mizerie şi că nu puteţi extrage nimic din propria 
materie. Putem mereu extrage ceva din orice materie. 

Când încă mai eram student — era la Sofia, în Bulgaria — într-o zi, pe 
când citeam în camera mea, am auzit un sunet de vioară de o rară frumusețe, 
de o puritate extraordinară, aş fi putut spune că venea din cer. Am ieşit să văd 
cine putea cânta aşa şi am văzut un ţigan zdrenţăros care scotea acele 
sonorități nemaiauzite dintr-un instrument bizar: aş fi putu cu greu spune că 
era o vioară. Toţi locuitorii străzii au ieşit din case sau au ieşit la ferestre... 
Când a terminat, m-am apropiat de el şi l-am întrebat: “De unde aveți vioara 
aceasta? — Eu am construit-o. — Permiteţi-mi să o privesc.” Am întors vioara pe 
toate părțile, eram siderat: o bucată de lemn rău degroşată asupra căruia erau 
întinse câteva corzi. Am cunoscut, ani mai târziu, în Franţa, un om care făcea 
cercetări asupra lacului viorilor Stradivarius pe care voia să-l redescopere. Ce 
ar fi spus de acea vioară, care nu avea, evident, nici un lac?... 

Mult timp după aceea, acea întâlnire m-a preocupat. Mă gândeam: “Deci 
esentialul nu stă în perfecțiunea instrumentului, este altceva. Totul depinde de 
cel care cântă.” Am reflectat mult timp şi am descoperit că, şi eu de 


35 


asemenea, pe o vioară rudimentară ca a mea — adică eu însumi — voi reuşi, 
muncind, să scot câteva sonorități frumoase. Mi-am spus: “Desigur, nu am 
condiţiile cele mai bune, lemnul instrumentului meu nu e cel mai prețios, 
corzile nu vibrează atât de armonios, dar voința mea, dorința mea, dragostea 
mea pentru frumusețe va triumfa.” Şi m-am pus pe treabă! 

Da, ceea ce contează, este să ai voința de a triumfa, de a viza vârful, 
punctul cel mai ridicat: înaltul ideal pentru a crea adevărata frumusețe, de a o 
crea în noi înşine şi în afara noastră. Această idee a creaţiei este chintesenţa 
Învățământului nostru. 


Cap XVIII Libertate sexuală? 


Când e vorba numai de a face o cafea, e necesar să fii atent, pentru că 
trebuie să dozezi nu numai apa, cafeaua, zahărul dar şi temperatura. Şi 
trebuie să rămâi acolo pentru a supraveghea un pic ibricul, dacă nu totul 
scapă. Deci, vedeţi, chiar şi pentru a face o cafea trebuie să fii stăpân pe 
situaţie, iar când este vorba de un domeniu atât de vast şi important ca 
sexualitatea, e extraordinar, oamenii îşi imaginează că se pot abandona 
complet forțelor pe care nu le cunosc şi pot să facă tot ce doresc fără a 
reflecta. 

Tineretul de azi crede că a obținut o mare victorie obţinând libertatea 
sexuală. Da, e adevărat, e o mare victorie contra ipocriziei şi îngustimii de 
spirit care au domnit de generaţii. Dar problema sexualităţii e rezolvată pentru 
totdeauna? După refulare, defulare... lăsând tinerii să se grăbească să 
experimenteze un domeniu pe care nu-l cunosc, deschidem pentru ei poarta 
tutror dereglărilor fizice şi psihice. Pentru rezolvarea problemelor nu e suficient 
de a-i sfătui să folosească prezervativul, contraconcepţionalele sau să se 
permită avortul; iar interzicerea lor nu serveşte la nimic, de asemenea. 

“Atunci, ziceţi voi, ce-i de făcut?” Trebuie explicat. Trebuie explicat 
tinerilor ceea ce este forța sexuală şi în ce fel este ea legată de dragoste. Am 
ținut multe conferințe despre acest subiect (a se vedea “Forța sexuală sau 
dragonul înaripat” colecţia Izvor nr. 205). Forţa sexuală este o putere milenară 
împotriva căreia e imposibil să lupţi, dar acesta nu e un motiv pentru a te lăsa 
antrenat de ea. Tinerii trebuie să ştie că există metode pentru a o canaliza, a o 
orienta, pentru ca ea să contribuie la dezvoltarea psihică, morală şi spirituală a 
omului. După ce primesc aceste explicaţii, e bine ca tinerii să reflecteze, şi 
apoi să decidă ceea ce vor să facă. 

Problema sexualităţii preocupă deja de foarte devreme tinerii băieți şi 
fete, şi mulţi dintre ei mi-au pus celeaşi întrebări: ei nu reuşesc să înțeleagă de 
ce spun în conferințele mele că este de dorit să învețe să se stăpânească. Ei 
cred că relaţiile sexuale trebuie, automat, să-i facă să înflorească, să-i 
îmbogăţească. Deci, eu încerc să-i fac să înțeleagă cum se prezintă această 
problemă. 

lată: fiecare manifestare fiziologică este o combustie: vorbind sau 
gândind, omul arde nişte materiale. Şi această combustie produce deşeuri. 
Este la fel şi pentru emoții; se întâmplă ca după o mare supărare sau o mare 
bucurie să ne simțim adesea obosiţi: avem nevoie să ne odihnim, chiar să 

dormim pentru a da organismului posibilitatea să se recupereze. Da, fiecare 
manifestare, fiecare emoție, fiecare senzaţie e o cheltuială de materiale. 
Atunci, cum puteţi să vă imaginaţi că în efervescenţele sexuale nu cheltuiţi 
nimic, nu pierdeţi nimic? Tocmai aici cheltuielile sunt cele mai mari, pentru că 
ele nu antrenează numai o pierdere de energii fizice, ci de asemenea o 
pierdere de energii psihice, cele mai subtile, cele mai preţioase. Şi odată ce ati 
risipit aceste energii, aţi pierdut tot ceea ce ar fi putut să vă dea o inspiraţie, un 
elan spre lumea frumuseții, grandorii. 

Acum, desigur, dacă nu aveţi alte dorințe decât să duceţi o viaţă 
ordinară, prozaică, nesemnificativă, vă puteţi lăsa în voia voastră, e inutil 
atunci să fiţi vigilenţi şi să faceţi eforturi pentru a vă stăpâni. Această stăpânire 
ar fi chiar nocivă pentru sănătatea voastră fizică şi psihică: veţi deveni 
insuportabil pentru familia şi anturajul vostru, vă veţi simţi frustraţi, vă veţi acri, 
veți deveni dur, intolerant. Pentru ca vigilența şi stăpânirea voastră să aibă 
raţiunea de a exista, trebuia că să aveţi un foarte înalt ideal, să doriţi să faceți 
din viața voastră ceva frumos, mare, nobil, să aveţi nevoie să-i adăugaţi un 
element de spiritualitate, de lumină. Dacă nu, la ce ar servi eforturile voastre? 

Desigur, nu vă prea place să mă auziţi vorbind de stăpânire de sine, 
când atât de mulţi în jurul vostru revendică libertatea sexuală şi justifică aceste 
revendicări prin argumente aparent foarte valabile. Că nu aveţi dorinţa de a vă 
priva de plăceri, se înțelege, dar încercaţi cel puţin să vedeţi ce avantaje există 
în a renunţa la unele dintre aceste plăceri. Nu e vorba de a vă priva fără a 
primi nimic în schimb şi a vă regăsi în vid. Când vă vorbesc de a renunţa, eu 
vreau numai să vă fac să înţelegeţi că e vorba de a înlocui anumite plăceri 
materiale, grosiere, cu altele mai subtile, mai spirituale. Atunci când un medic 
constată că un om e pe cale să-şi compromită sănătatea prin consumul în 
exces de mezeluri, de dulciuri, de alcool, el nu îl sfătuieşte să nu le mai 
consume; el ştie foarte bine că acel om nu va putea urma sfatul său, sau chiar 
mai rău, dacă îl va urma, va muri! Îi prescrie deci de a înlocui aceste lucruri cu 
altele, mai sănătoase, mai uşoare. Ei bine, iată ceea ce vă sfătuiesc şi eu de 
asemenea, dar în alt domeniu. Eu nu vă împing să muriţi de foame, ci să vă 
hrăniţi în alt fel. 

Dar să mă înţelegeţi bine: renunţarea la anumite plăceri senzuale nu are 
semnificaţie decât dacă e făcută pentru a le înlocui cu achiziții şi bucurii 
spirituale. Oamenii religioşi, moraliştii şi-au făcut foarte rău treaba: ei au impus 
reguli fără a le explica cu adevărat utilitatea, dând oamenilor impresia că ar 
vrea să-i păcălească, că ar vrea să-i facă să trăiască în privaţiuni şi în deşert. 
Dar acum a venit momentul să explicăm. Oamenii nu mai sunt atât de proşti şi 
de limitați, şi tinerii cu atât mai mult, ei pot să înțeleagă aceste lucruri. În orice 
caz, nu serveşte la nimic a impune nişte reguli fără a prezenta utilitatea lor. 

În Ştiinţa iniţiatică, renunţarea nu este considerată ca o privaţiune. În 
viața spirituală renunţarea nu e însoţită de o pierdere; a renunţa înseamnă a 
înlocui, a transpune, a deplasa o plăcere pe un plan superior. Este vorba de 
aceeaşi activitate, dar cu elemente mai pure, mai subtile, cu un scop mai 
dezinteresat. Când decidem să diminuăm manifestările fizice ale iubirii o 
facem pentru a gusta mai bine manifestările ei spirituale, dacă nu, aceasta nu 
are sens. De altfel, cel care vrea să renunţe la dragostea fizică fără a căuta 

dragostea în planul spiritual se expune la mari pericole, pentru că aceasta cere 
o refulare. 

Când aud vorbind de renunțare, oamenii sunt înspăimântați, ei îşi spun: 
“Dar dacă renunţ, voi muri!” Şi e adevărat că vor muri: dacă nu au înţeles că 
renunţarea nu serveşte la altceva decât la a obţine ceva mai bun, ei vor muri. 
Natura a făcut bine lucrurile: noi mâncăm, bem, respirăm, şi nu trebuie să 
suprimăm nimic, ci să rafinăm aceste nevoi, să le transpunem în planurile 
superioare. 

Deci, a renunţa, “a face sacrificii”, cum se spune, nu este decât un mod 
de a vorbi. În realitate nu trebuie să ne privăm, nu trebuie să renunțăm, ci 
numai să ne deplasăm, adică să facem în înalt ceea ce făceam jos: în loc să 
bem apă dintr-o mlaştină, plină de microbi, să bem apă dintr-un izvor cristalin. 
A nu mai bea înseamnă moartea. Când ni se spune că nu trebuie să bem, e 
vorba de apa mocirlelor. Trebuie să bem, dar numai apă celestă. 

Deci, încetați să vă gândiţi că privarea înseamnă moarte. Din contră, 
privarea este viață; acceptând anumite privaţiuni, transformați o energie în alta 
şi vă îmbogăţiţi. Pentru că aceasta este viața: transformarea unei energii în 
alta, mai subtilă. Natura întreagă nu încetează să ne dea exemple ale acestui 
proces. Atât timp cât nu l-am înţeles în planul spiritual, stagnăm, şi tocmai 
această stagnare ne antrenează spre moarte. 

Desigur, sunt aici realități foarte subtile pe care nu le puteţi încă înţelege 
bine; dar această înţelegere va veni atunci când veți reuşi să le faceți clare în 
voi înşivă, meditând asupra lor şi făcând ajustările interioare. Eu nu spun că e 
uşor, dar această idee merită eforturile voastre; veți simţi trezindu-se în voi o 
viață mai intensă, mai frumoasă şi astfel vă veţi pregăti viitorul. Veţi pierde 
poate câteva senzații pasagere, dar vă veţi câştiga viitorul. 


Cap XIX Protejaţi-vă poezia dragostei voastre 


Pentru că au reuşit să se debaraseze de toate “tabu-urile sexuale”, cum 
se spune, tinerii sunt fericiţi de a se simţi în fine liberi. Da, ei sunt fericiţi de a fi 
liberi, dar ceea ce fac cu această libertate îi va face fericiţi?... Nu, din contră, 
constatăm la tineri chiar un număr din ce în ce mai mare de sinucideri sau de 
tentative de sinucideri, ceea ce dovedeşte că experiențele lor sexuale nu le 
aduc dragostea. Dacă ele le-ar fi adus dragostea, ei nu s-ar fi gândit niciodată 
la a se suprima, pentru că dragostea e legată vieții. 

Cel care iubeşte are dorința de a trăi. El extrage din dragostea sa 
elemente care, că sunt ele dificultăţile întâlnite, îl întăresc şi îi dau un sens 
vieţii. Numai iată, chiar dacă nu putem nega că cele două sunt legate, 
dragostea nu este sexualitate. Şi în loc să se bucure că au cucerit libertatea 
sexuală şi să se grăbească să profite de ea, tinerii ar trebui mai bine să pună 
accent pe dragoste pentru a înțelege mai bine adevărata sa natură şi să 
găsească cele mai bune feluri de a o manifesta. 

În realitate, ce e dragostea? Nu e ceva care vine de la un bărbat sau de 
la o femeie. Dragostea e o energie cosmică care este răspândită peste tot în 
univers. Putem găsi dragostea în pământ, apă, aer, soare, stele... O putem 
găsi în pietre, plante, animale... Şi o putem găsi de asemenea în oameni, 

desigur, dar tocmai, nu în exclusivitate. De aceea nu trebuie să vă simțiți 
privaţi de dragoste dacă nu aveţi un băiat sau o fată pe care să îi ţineţi în 
brațe. Nu vedeţi că tocmai pe voi înşivă vă faceți nefericiti cu concepțiile 
voastre atât de limitate? Nu corpul, nu carnea vă va da dragostea, pentru că 
dragostea nu se află acolo. Dragostea poate să se servească de corpul fizic ca 
suport, dar ea este în altă parte: ea e peste tot, e o lumină, un nectar, o 
ambrozie care umple spațiul. 

De ce nu vă observați pentru a trage concluzii din experienţele pe care 
le-aţi făcut deja? Aţi iubit un băiat sau o fată, şi în timpul primelor momente ale 
acestei iubiri, aţi trăit în încântare. Gândul numai că celălalt există şi poate îl 
(0) puteai zări pe stradă sau în altă parte era suficient pentru a putea trăi în 
poezie, muzică. Într-o zi aţi reuşit să obţineţi un obiect pe care l-a atins sau 
care i-a aparținut, şi chiar dacă era un obiect neimportant, era pentru voi 
comoara cea mai prețioasă din lume, pentru că era plin cu efluviile acelei fiinţe 
pe care o iubeaţi, era ca un talisman pentru voi. Şi apoi, încetul cu încetul, aţi 
început să vă întâlniți, lucrurile şi-au urmat cursul...." normal”, cum se spune. ŞI 
în acel moment, cu siguranţă aţi gustat alte plăceri, alte bucurii, dar aţi pierdut 
tot ceea ce făcea magia primelor întâlniri. Şi adesea, cum se sfârşesc 
acestea? Prin neînţelegeri, afronturi, separări... 

Pentru a vă păstra dragostea, ar trebui înțeles că ea nu rezidă în 
posesiunea fizică ale acelei ființe, ci în ceva subtil, care, prin intermediul ei, vă 
lega la întregul univers, vă lega la frumuseţea florilor, pădurilor, izvoarelor, 
soarelui, constelaţiilor. Voind să suprimați distanța care vă separa de ființa 
iubită, aţi pierdut încet încet toată această lume subtilă, şi nu a rămas decât 
partea materială, prozaică. 

Dacă vreţi să vă păstraţi dragostea voastră, nu vă grăbiţi să vă apropiați 
fizic, pentru că odată trecute marile vâltori, vă veţi lăsa repede şi veţi începe să 
vedeţi apărând părţile mai rele ale unuia şi ale altuia. Pentru a proteja 
inspiraţia voastră, încercaţi să păstraţi o anumită distanţă. Cei ce vor de îndată 
să cunoască totul, să guste totul, nu vor mai simţi curiozitate unul față de 
celălalt, nu vor mai dori nici chiar să se întâlnească, pentru că au văzut prea 
mult, au gustat prea mult, au mâncat prea mult, sunt sătui şi iată, s-a terminat, 
dragostea lor s-a terminat. Această dragoste care le aducea toate 
binecuvântările, care le aducea cerul, au sacrificat-o pentru câteva minute de 
plăcere! De ce nu încearcă să fie mai vigilenţi? De ce se privează ei aşa de 
repede de aceste senzații atât de subtile şi poetice? Se spune că e prea 
frumos şi că ei sunt grăbiţi să termine cu poezia, cu frumusețea. 

Unii vor zice că ar vrea să trăiască această dragoste, dar nu ştiu cum. 
Da, evident, înțeleg, şi le voi spune că pentru a gusta adevărata dragoste 
trebuie să înceapă prin a stabili o legătură cu lumea divină, pentru că această 
legătură le va da adevăratul gust al lucrurilor şi chiar al dragostei. Când ați 
făcut această legătură, veţi simţi o plutire de energii superioare care vin să vă 
inunde. Trebuie să căutaţi prezenţa acestor energii divine care dau un gust 
delicios dragostei voastre, ca şi cum aţi fi în armonie cu toată natura, cu tot 
universul. 

Dar să ştiţi mai ales că dragostea voastră nu va fi decât o reflecţie a 
voastră. Căutaţi dragostea şi credeţi că va veni din exterior sub forma unei 

ființe care va fi exact cum vă aşteptaţi: agreabilă, frumoasă, generoasă, 
răbdătoare? Pe când voi sunteţi bombănitor, egoist, coleric, iar dragostea 
trebuie să vi se prezinte sub forma unui înger! Ei bine, nu, şi chiar dacă aţi ţine 
un înger sau un arhanghel în braţe nu veţi simţi nimic din splendoarea sa, 
pentru că sunteți închis lumii divine. 

O repet, nu un bărbat sau o femeie vă pot aduce dragostea absolută pe 
care o căutați; el (ea) nu vă poate aduce dragostea pentru că nu e decât un 
depozitar al ei. Izvorul, răspânditorul dragostei este Divinitatea, şi dacă nu vă 
legaţi la Ea nu veţi cunoaşte adevărata dragoste. Dragostea este o calitate a 
vieții divine, de aceea nu veţi găsi dragostea decât dacă veţi reuşi să faceţi să 
curgă această viață în voi, o viață purificată, iluminată prin practicarea 
virtuţilor. 

Desigur, atunci când vă prezint aceste idei, eu ştiu bine că nu le veți 
înțelege şi nu le veţi realiza de îndată în viaţa voastră. E dificil, atunci când eşti 
tânăr, de a admite această viziune a lucrurilor, cu atât mai dificil cu cât nici 
familia, nici şcoala, nici societatea nu vă instruiesc în acest sens. Câteodată 
într-un poem, într-un roman sau un film găsiți evocarea unei iubiri 
excepţionale, dar e atât de rar! Şi chiar dacă sunteţi încântați, nu credeţi că ar 
fi posibil de a realiza acest lucru în viaţa voastră, aceasta rămânând în 
domeniul poeziei şi visului. Ei bine, nu, e realizabil. Poate nu imediat, dar cu 
timpul e realizabil. Esenţialul pentru aceasta, este de a păstra cu prețiozitate 
această idee în voi, ca o lumină spre care trebuie să tindeţi, cu convingerea 
că, oricare ar fi experienţele voastre, de această lumină trebuie să vă 
apropiați. 


Cap XX Intrarea în familia universală 
| 


Există oameni care au prostul obicei de a se amesteca în afacerile 
sentimentale ale altora. De cum văd că se formează un cuplu, ei au nu se ştie 
ce motive pentru a găsi că ceva nu merge bine şi încep să critice, să 
comploteze, să se lanseze în intrigi cu familia, prietenii, etc. Dar e foarte grav, 
nu avem dreptul de a separa pe cei ce se iubesc. Băieți tineri sau tinere fete 
vin adesea să-mi ceară sfatul, dar eu ştiu cât e de delicat de a te amesteca în 
problemele sentimentale. Trebuie să fii foarte prudent, pentru a nu distruge 
nimic, pentru că suntem responsabili în faţa legii divine. 

În Bulgaria, se povesteşte această poveste. A fost odată un tâlhar care 
n-a făcut, pe parcursul întregii sale existențe, decât rele: furturi, jafuri, atacuri 
asupra călătorilor... Într-o zi, Dumnezeu ştie de ce, el a început să-şi dea 
seama de tot răul pe care l-a făcut şi s-a căit. Dar cum să facă pentru a i se 
ierta atâtea rele? El a mers să se mărturisească unui ermit care trăia într-o 
pădure. Acesta l-a ascultat mult timp, apoi a spus: “Tu te-ai îmbogăţit mult 
deposedându-i de bunuri pe călători, iată ce trebuie acum să faci: trebuie să 
deschizi un han pe drum şi vei primi gratuit pe toţi cei care vor trece pe acolo. 
Astfel păcatele tale vor fi iertate.” 

Tâlharul foarte mulţumit s-a apucat să facă ceea ce ermitul l-a sfătuit. 
Toţi cei care treceau prin fața hanului său erau invitaţi să mănânce şi să 
doarmă gratuit. Cu toate acestea el era nelămurit: a comis atâtea păcate că se 
întreba dacă ar putea fi iertat cu adevărat. După o zi în care această idee l-a 
măcinat, el a avut un vis: un înger i-a apărut şi i-a spus: “Când ţăruşul de lemn 
care e plantat la uşa ta va fi acoperită de frunze şi flori, acesta va fi semnul că 
păcatele tale sunt iertate.” El a fost un pic mai liniştit, dar cum ar fi putut înflori 
un ţăruş? În fiecare zi, desigur, el îl privea, dar nu vedea apărând nici cea mai 
mică frunză, țăruşul rămânea mereu sec şi gol. 

Anii au trecut, până într-o zi când a văzut sosind un om călare care 
galopa, galopa... el a vrut să îl invite şi pe el de asemenea în hanul său. Dar 
omul nu s-a oprit, el şi-a urmat drumul. Atunci, supărat, furios să vadă că 
cineva refuză invitaţia sa, nefericitul tâlhar căit a apucat pistolul pe care-l avea 
la centură şi a tras asupra cavalerului şi l-a omorât. Apoi, realizând ce a făcut, 
l-a apucat disperarea: în câteva secunde el a distrus ani de eforturi. În 
momentul când intra în casă întoarse ochii spre ţăruşul plantat în pământ 
spunându-şi: “Acum, e sigur, nu va înverzi şi nu va înflori niciodată.” Dar ce 
vede? Țăruşul s-a transformat într-un magnific arbust acoperit de frunze şi de 
flori. Era extraordinar, de necrezut! El nu mai înţelegea nimic... lar noaptea 
următoare îngerul l-a vizitat din nou şi i-a spus: “Omul pe care l-ai omorât nu s- 
a oprit la hanul tău pentru că se grăbea să separe pe doi tineri care se iubeau, 
şi pentru că omorându-l tu l-ai împiedicat să comită această crimă, toate 
păcatele tale sunt iertate.” 

Acum, nu vă spargeţi capul pentru a vă întreba dacă această poveste e 
adevărată. Ştiţi, Bulgarii nu sunt poate atât de precişi nici foarte nuanţați. ŞI, 
mai ales, nu vă imaginaţi că toate păcatele vă vor fi iertate dacă îi suprimaţi pe 
cei sau mai ales cele (pentru că mai ales femeilor le place să se ocupe de 
asta!) vor să-i separe pe îndrăgostiți. Această poveste vrea să exprime ceva 
foarte important: nimeni în lume nu are dreptul de a împiedica ființele să se 
iubească. 

Unii vor zice: “Dar câteodată, vedem tinerii aruncându-se în aventuri 
care, evident, vor sfârşi rău. Deci, şi aici, nu trebuie să spunem nimic şi să-i 
lăsăm să facă ce vor?” Ascultaţi, eu vă spun numai ceea ce fac eu, când tineri 
băieți sau fete îmi vorbesc de sentimentele lor față de alţii şi îmi cer sfatul. Eu 
le spun: “lată, mai întâi un lucru trebuie să fie clar pentru tine: care e motivul 
pentru care iubeşti această ființă, ce te atrage la ea. Acesta îţi va permite de a 
şti dacă ea este cu adevărat pregătită să facă o muncă cu tine şi să meargă pe 
acelaşi drum cu tine.” 

O relaţie amoroasă nu are sens decât dacă puteţi construi cu partenerul 
vostru ceva solid şi durabil. Căutaţi să vedeţi dacă există între voi o armonie în 
trei planuri: fizic, afectiv, mental, sau numai cedaţi unui capriciu pasager, sau 
farmecului plăcerii. Dacă nu aveți afinități în domeniul emoțiilor, gusturilor şi 
ideilor, nu vă spuneţi că aceasta nu are nici o importanţă şi că lucrurile se vor 
rezolva pe parcurs. Din contră, după câtva timp, odată epuizată noutatea 
anumitor plăceri, vă veți da seama că tocmai afinităţile psihice, intelectuale 
sunt extrem de importante, iar dacă aceste afinități nu există, iată că se 
instalează discordia. 

Da, înțelegerea pe planul gusturilor şi ideilor este foarte importantă, 
pentru că relaţiile unui cuplu nu constau numai în a se îmbrăţişa şi a-şi face 
declarații de dragoste; mai există toate detaliile vieţii cotidiene la care trebuie 
să vă gândiţi şi la care trebuie să faceţi faţă, decizii de luat în comun, cum vă 
organizaţi existența. Dacă unul doreşte copii şi celălalt nu, dacă unul doreşte 
să locuiască în oraş şi celălalt la sat, dacă unul iubeşte reflecția şi liniştea iar 
celălalt muzica şi divertismentul gălăgios, ce se va întâmpla? Şi apropos de 
toate evenimentele lumii exterioare, fiecare are opiniile sale, felul său de a 
simţi şi de a vedea; şi dacă reacțiile sunt mereu divergente, ce conversații veți 
avea? Ori vă veţi încăiera, ori fiecare va rămâne silențios în colțul său, şi într- 
un caz şi în altul viața voastră va deveni un infern. 

Atracția care o simţim pentru o fiinţă este ceva incontrolabil. Zăriţi un 
băiat sau o fată şi nu ştiţi de ce sunteţi de îndată frapaţi de un detaliu al 
aspectului său fizic: fața sa, gesturile sale, comportamentul său, atmosfera 
care îi învăluie, şi încercaţi să vă apropiaţi. Este natural. Numai că, trebuie 
ştiut că aceste forme de simpatie imediată nu semnifică că aţi găsit o mare 
dragoste, sufletul dual. Cu rare excepții, alegera persoanei cu care puteți cu 
adevărat construi ceva armonios şi stabil cere timp şi reflecţie. Şi aşteptând 
acest lucru, trebuie să vă pregătiţi. 

Acum, când spun că trebuie să vă pregătiţi, aceasta nu înseamnă că nu 
trebuie să întâlniți băieţi şi fete de vârsta voastră şi că nu trebuie să fiţi prieteni 
cu ei. Din contră, această libertate pe care o au tinerii din epoca noastră de a 
se întâlni, a studia împreună, a se distra împreună este cu adevărat 
extraordinară, în alte epoci acest lucru nu era posibil. E păcat a vedea numai 
că această libertate nu îi face pe aceştia adesea decât să-i grăbească să intre 
în aventuri de unde ies îmbătrâniţi prematur, blazaţi, mâhniţi. De ce nu 
încearcă să folosesească această libertate pentru a pregăti mai bine viitorul 
lor? 

Veţi spune: “Dar cum să ne pregătim?” Fiind conştienţi că viaţa e o 
aventură foarte serioasă, unde există o cantitate de lucruri de observat, de 
înțeles şi pentru a înfrunta problemele pe care ea vi le pune în mod fatal, e 
necesar nu numai de a face studii, ci să lucraţi de asemenea asupra voastră 
înşivă, să dezvoltați calităţi psihice, morale care vă vor permite să înţelegeți 
mai bine şi să-i acceptaţi pe ceilalți. Faceţi-vă studiile, e indispensabil, dar 
ştiind că esenţialul este de a învăţa să trăiţi împreună cu alţii. Şi nu numai cu 
prietenii şi camarazii; va trebui să intraţi în relaţie cu tot felul de persoane 
diferite de voi prin vârstă, formaţie, mediu social, naţionalitate, rasă, pentru a 
vă obişnui foarte repede cu toate situaţiile umane. Şi dacă nu sunteţi pregătiţi, 
în ziua când veți fi obligaţi să înfruntaţi aceste situaţii, vă veţi arăta închis, 
neînțelegător şi chiar, fără a o vrea, câteodată rău. 


De ce Inteligența cosmică a pus în bărbat şi în femeie această nevoie de 
a merge unul spre altul? Pentru că Ea a vrut să-i facă pe oameni să iasă din 
individualismul propriu, din egoismul lor, pentru a putea dezvolta mai mult 
calităţi ca şi înțelegerea, răbdarea, dezinteresarea. Numai iată, de la început, 

nu în această stare de spirit decid tinerii să-şi trăiască viața împreună şi să-şi 
fondeze o familie. Chiar fără a fi conştienţi de aceasta, fiecare se gândeşte 
numai la el, la plăcerea sa, la confortul său, fără a ţine seama de nevoile şi 
dorințele partenerului. lar după acestea, săracii, sunt un pic miraţi, un pic 
dezamăgiţi, de a vedea că ceea ce se întâmplă nu e tocmai ceea ce se 
aşteptau. 

Tinerii intră fără grijă într-o legătură sau în căsătorie imaginându-şi că 
totul va merge uşor, plăcut, şi apoi puţin câte puţin încep să se simtă blocați. 
Şi atunci, iată discuţiile, certurile, până încep să înțeleagă că, pentru a remedia 
situația trebuie să facă eforturi, să se uite pe ei un pic pentru a se gândi la 
celălalt. Ceea ce au luat ca o recreere este în realitate o şcoală unde încep să 
facă acest învățământ, cel mai important pentru fiecare fiinţă umană: lărgirea 
conştiinţei. Vă întrebaţi în ce ar consta această lărgire de conştiinţă? Constă în 
a ieşi din acest mic eu limitat pentru a intra în imensa comunitate a ființelor. 

Înțelegera acestui scop spre care tinde orice ființă umană trebuie să 
înceapă la vârsta pubertăţii, când afectivitatea se trezeşte în adolescent, ca şi 
nevoia de a înnoda legături cu fete şi băieţi de vârsta lui. Până atunci, copilul 
are nevoie mai mult de dragostea părinţilor săi. Chiar dacă are fraţi şi surori 
sau prieteni, dragostea părinţilor săi, din care trage în mod egoist — ceea ce e 
normal — îi ajunge. El se mişcă în cercul limitat al micului său eu, găsind în 
această dragoste elemente care îi sunt necesare pentru a începe să înfrunte 
existenţa: asigurarea că nu este singur, senzaţia de a fi protejat, adăpostul de 
frig, foame, de pericole. 

Dar curând, acestea nu îi mai ajung. Într-o zi copilul simte trezindu-se în 
el un interes pentru băieţii şi fetele de vârsta lui; e impresionat de fețele lor de 
gesturile lor, de cuvintele lor, şi aici începe adevărata şcoală a vieţii. Începând 
din acest moment, el învaţă că şi alţii există şi că ei nu sunt acolo pentru a se 
supune voinţei lui şi dorințelor lui. Şi învaţă acestea mai ales în ziua când vrea 
să suscite interesul, prietenia a unui dintre ei fără a o reuşi, pentru că celălalt e 
ocupat în altă parte, pentru că e interesat de o altă mutriță. Sau dacă reuşeşte 
să stârnească acest interes, e cu condiţia a tot felul de concesii şi plânge 
adesea... Ei da, iată începutul a multe comedii, dar din păcate şi a multor 
tragedii! 

Tinerii trebuie învățați foarte devreme cum să considere toate aceste 
sentimente, aceste înclinații care îi traversează şi îi scutură, dar de asemenea 
cum să lucreze cu ele. Pentru că tot ceea ce încep tinerii să trăiască ca 
sentiment de atracţie cu privire la alte creaturi nu e decât manifestarea acestui 
instinct dat de Inteligența cosmică fiecărei ființe umane de a-şi lărgi câmpul 
său de conştiinţă punând şi alte ființe în inima sa, în sufletul său. Dacă ar 
rămâne aşa, singură, egoistă, închisă, ea nu ar învăţa nimic, ea nu ar evolua. 

Dar a fonda o familie şi a avea copii nu ajunge, trebuie depăşit cercul 
familiei pentru a îmbrăţişa universul întreg, pentru că familia e un început, nu e 
un final, un scop. Cei care se concentrează asupra familiei lor şi nu lucrează 
decât pentru ea, uitând tot restul, nu îşi dau seama că sunt pe cale de a crea 
condiţii pentru neînțelegere şi ostilitate față de toate celelalte familii, şi aceasta 
sfârşeşte prin a semăna cu lupta între clanuri, triburi. Mai rău e că cu această 
stare de spirit nu e sigur că îşi fac fericită propria familie. Proba, la ora actuală, 

vedem din ce în ce mai multe familii dislocându-se. După câtva timp, părinţii se 
separă pentru a înnoda alte legături în altă parte, şi copii se trezesc cu un tată 
de o parte şi o mamă pe de altă parte... Deci aceasta e fericirea familiei? Câte 
noțiuni trebuie acum să redresăm! 

Egoismul oamenilor, viziunea lor îngustă a lucrurilor, e cea care crează 
conflicte în societate şi în familii. Şi dacă fiecare nu se decide să înceapă să 
facă o muncă asupra lui însuşi, pământul va deveni un câmp de bătaie tot mai 
periculos. Unii gânditori care au observat efectele negative a influenţei 
familiale au vrut să le remedieze punând în discuţie chiar existența familiei: 
după ei nu aceasta ar trebui să asigure educaţia copiilor, ci instituţii controlate 
de stat. Acestea sunt concepţii deplorabile, care dau rezultate catastrofale. 
Copiii devin mici monştri, străini de părinții lor, şi în anumite circumstanțe ei 
merg chiar până la ai denunța pe aceştia la poliţie, e înspăimântător! Nu 
trebuie să distrugem familia, membrii săi au între ei legături sacre, trebuie 
numai să lărgim înțelegerea familiei. Această înţelegere, e rândul tinerilor să o 
aducă, necesită o întreagă muncă. 

Nu prin faptul că ne căsătorim şi adăugăm relaţiilor noastre un tată 
vitreg, o mamă vitregă, cumnaţi şi cumnate şi mulţi unchi şi mătuşi, vom lărgi 
cu adevărat conştiinţa noastră. Prin aceasta nu facem decât să adăugăm 
numai câteva relaţii în plus, dar putem rămâne la fel de limitați şi egoişti. 
Lărgirea conştiinţei se manifestă printr-o atitudine de nobleţe, de dezinteres: 
acceptăm să îndurăm unele inconveniente, să suferim chiar, să ne sacrificăm 
pentru alţii. Şi acestea nu e totul, o ştim, simțim că aparținem marii familii 
universale şi ne bucurăm! 

Când aud spunând pe câte unul, cu un aer atât de nenorocit: “Sunt 
singur, nu am familie” sunt siderat. Cum? Nu are familie?... El are o familie 
imensă, dar conştiinţa sa e atât de limitată, obstrucţionată că el nu o simte. ŞI 
acesta e cazul a miliarde de fiinţe din lume. Ei se simt singuri !... Deci voi, cel 
puţin, începeţi să lucraţi asupra acestei lărgiri a conştiinţei. Chiar dacă nu aveți 
nici tată nici mamă, nici fraţi nici surori, nici o rudă de sânge, acesta nu e un 
motiv de a vă crede singuri. Trebuie să o ştiţi, trebuie să simtiți că sunteți toți 
frați şi surori, fii şi fice ai aceluiaşi Tată, Spirit cosmic, şi aceleiaşi Mame, 
Natura universală, şi nu vă veţi mai simţi abandonaţi sau nefericiti. 

